text:
Jehovha Anoswedera Sei Pedyo Nesu?
“Swederai pedyo naMwari, uye iye achaswedera pedyo nemi.”—JAK. 4:8.
1. Vanhu vane chido chei uye ndiani anogona kugutsa chido ichocho?
VANHU vane chido chakakura chokuva noushamwari hwepedyo nevamwe. Kana vanhu vachinzi vane ushamwari hwepedyo, vanenge vachiwirirana chaizvo uye vachizivana zvakanyanya. Tinofadzwa nokushamwaridzana nehama neshamwari dzinotida, dzinotikoshesa uye dzinotinzwisisa. Asi Musiki wedu Mukuru ndiye watinofanira kuva neushamwari hwakasimba naye kupfuura vamwe vose.—Mup. 12:1.
2. Jehovha anotivimbisei, asi nei vanhu vakawanda vasingadaviri izvozvo?
2 Jehovha anotikurudzira muShoko rake kuti ‘tiswedere pedyo’ naye, uye anotivimbisa kuti kana tikaita izvozvo “achaswedera pedyo” nesu. (Jak. 4:8) Izvozvo zvinozofadza! Asi vanhu vakawanda vanofunga kuti hazviiti kuti Mwari ave pedyo navo. Vanoona sokuti havakodzeri kuva pedyo naye kana kuti ari kure chaizvo navo. Asi zvinonyatsoita here kuti tive pedyo naJehovha?
3. Ichokwadi chipi chatinofanira kuziva nezvaJehovha?
3 Chokwadi ndechokuti Jehovha haasi ‘kure nomunhu mumwe nomumwe’ anenge achida kumuwana uye hapana chinotitadzisa kumuziva. (Verenga Mabasa 17:26, 27; Pisarema 145:18.) Mwari wedu anoda kuti kunyange vanhu vane chivi vave pedyo naye. Akagadzirira uye anoda kuti vave shamwari dzake. (Isa. 41:8; 55:6) Achifunga zvakaitika kwaari, munyori wepisarema akati nezvaJehovha: “Haiwa imi Munzwi womunyengetero, vanhu vemarudzi ose vachauya kwamuri. Anofara munhu wamunosarudza uye wamunoswededza pedyo.” (Pis. 65:2, 4) Ngationei kuti Mambo weJudha anonzi Asa anotaurwa muBhaibheri akaswedera sei pedyo naMwari uye kuti Jehovha akaswederawo sei pedyo naye. *
DZIDZA PAMUENZANISO WEKARE
4. Mambo Asa akaratidza muenzaniso upi kuvanhu vaJudha?
4 Mambo Asa akaratidza kushingairira kunamata kwechokwadi paakabvisa zvinhu zvakaipa zvainge zvazara munyika yacho zvaisanganisira kuita zvechipfambi patemberi uye kunamata zvidhori. (1 Madz. 15:9-13) Aine rusununguko rwokutaura, akarayira vanhu kuti “vatsvake Jehovha Mwari wemadzitateguru avo uye kuti vachengete mutemo nomurayiro.” Jehovha akakomborera Asa mumakore gumi okutanga oumambo hwake nokuita kuti nyika yacho ive nerugare. Asa akati rugare urwu rwaibva kupi? Akaudza vanhu kuti: “Nyika ichiri pamberi pedu, nokuti takatsvaka Jehovha Mwari wedu. Takamutsvaka, uye anotipa zororo kumativi ose.” (2 Mak. 14:1-7) Funga zvakabva zvaitika.
5. Asa akasangana nemamiriro api ezvinhu aida kuti aratidze kuti aivimba naMwari, uye zvakaguma nei?
5 Ngatitii ndiwe Asa. MuItiopiya anonzi Zera auya kuzorwisa Judha aine varume 1 000 000 uye aine ngoro 300. (2 Mak. 14:8-10) Waizoita sei uchiona uto guru iroro richifora richipinda muumambo hwako? Iwe unongova nemasoja 580 000 chete! Sezvo masoja ako achingoti pfuurei hafu yemasoja emuvengi, waizonetseka here kuti nei Mwari ari kurega varwi vachipinda munyika yako? Waizovimba nouchenjeri hwako here kuti ugadzirise dambudziko rakuwira? Zvakaitwa naAsa zvinoratidza kuti aiva pedyo naJehovha uye aivimba naye. Akanyengetera nemwoyo wose achiti: “Haiwa Jehovha Mwari wedu, tibatsirei, nokuti tinovimba nemi, uye tauya kuzorwa neboka revanhu ava muzita renyu. Haiwa Jehovha, ndimi Mwari wedu. Musarega munhuwo zvake achiva nesimba pakurwa nemi.” Mwari akaita sei nechikumbiro chaAsa chemwoyo wose? “Jehovha akabva akunda vaItiopiya.” Hapana kana mumwe wavo akapona muhondo yakazorwiwa!—2 Mak. 14:11-13.
6. Zvii zvakaitwa naAsa zvatinofanira kutevedzera?
6 Chii chakaita kuti Asa anyatsova nechivimbo chokuti Mwari aizomutungamirira uye aizomudzivirira? Bhaibheri rinoti “Asa akaita zvakanga zvakarurama pamberi paJehovha” uye ‘mwoyo wake waiva wakakwana kuna Jehovha.’ (1 Madz. 15:11, 14) Isuwo tinofanira kushumira Mwari nemwoyo wakakwana. Kuita izvozvo kunokosha chaizvo kana tichida kuva neushamwari hwepedyo naye iye zvino uye mune remangwana. Tinoonga chaizvo kuti Jehovha akatora danho rokutanga kuti tiswedere pedyo naye uye kuti atibatsire kuva neukama hwepedyo naye uye kuramba tiinahwo! Funga nezvezvinhu zviviri zvakaitwa naMwari kuti tiswedere pedyo naye.
JEHOVHA ANOSHANDISA RUDZIKINURO KUTI TIVE PEDYO NAYE
7. (a) Jehovha akaitei kuti tiswedere pedyo naye? (b) Ndeipi nzira inokosha chaizvo inoshandiswa naMwari kuti tiswedere pedyo naye?
7 Jehovha akaratidza kuti anoda vanhu nokusika nyika yakanaka chaizvo kuti ive musha wedu. Anoramba achiratidza kuti anotida nokutipa zvokudya zvinoita kuti tirambe tichirarama. (Mab. 17:28; Zvak. 4:11) Chinonyanya kukosha ndechokuti Jehovha anotipa zvatinoda pakunamata. (Ruka 12:42) Anotivimbisawo kuti anoteerera minyengetero yedu. (1 Joh. 5:14) Zvisinei, nzira inokosha chaizvo inoshandiswa naMwari kuti tiswedere pedyo naye ndeyorudzikinuro. (Verenga 1 Johani 4:9, 10, 19.) Jehovha akatuma “Mwanakomana wake akaberekwa ari mumwe oga” panyika kuti tikwanise kununurwa muchivi norufu.—Joh. 3:16.
8, 9. Jesu anoita basa rei pakuzadziswa kwechinangwa chaJehovha?
8 Jehovha akaita kuti kunyange vanhu vakararama nguva yaKristu isati yasvika vabatsirwewo nerudzikinuro. Jehovha paakangoprofita nezveMuponesi wevanhu aizouya, aitoona sokuti rudzikinuro rwatobhadharwa nokuti aiziva kuti chinangwa chake hachikundikani. (Gen. 3:15) Papera mazana emakore, muapostora Pauro akaonga Mwari nemhaka yo“rudzikinuro rwakabhadharwa naKristu Jesu.” Pauro akawedzera kuti: “Mwari akanga achikanganwira zvivi zvakaitika munguva yakapfuura.” (VaR. 3:21-26) Chokwadi Jesu ane basa rinokosha chaizvo pakuita kuti tive pedyo naMwari!
9 Kudai pasina Jesu, hapana munhu anozvininipisa aigona kuziva Jehovha uye kuva neushamwari hwepedyo naye. Magwaro anojekesa sei pfungwa iyi? Pauro akanyora kuti: “Mwari anoratidza rudo rwake kwatiri pakuti, patakanga tichiri vatadzi, Kristu akatifira.” (VaR. 5:6-8) Chibayiro chorudzikinuro chaJesu hachina kupiwa nemhaka yokuti takakodzerwa nacho asi nokuti Mwari anotida. Jesu akati: “Hapana munhu angauya kwandiri kana Baba, vakandituma, vakasaita kuti auye.” Pane imwe nguva akati: “Hapana anouya kuna Baba asi nokwandiri.” (Joh. 6:44; 14:6) Jehovha anoshandisa mudzimu mutsvene wake kuita kuti vanhu vauye kwaari nokuna Jesu uye kuti varambe vari murudo rwake vaine tariro youpenyu husingaperi. (Verenga Judha 20, 21.) Asi ngationei imwe nzira inoshandiswa naJehovha kuita kuti vanhu vauye kwaari.
JEHOVHA ANOITA KUTI TISWEDERE PEDYO NAYE ACHISHANDISA BHAIBHERI
10. Zvii zvatinodzidza muBhaibheri zvinotibatsira kuswedera pedyo naMwari?
10 Kubva patangira nyaya ino, tashandisa magwaro abva mumabhuku eBhaibheri 14 akasiyana-siyana. Kudai pasina Bhaibheri, taizomboziva here kuti tinogona kuswedera pedyo neMusiki wedu? Taizodzidza sei nezverudzikinuro uye nezvokuswedera pedyo naJehovha nokuna Jesu? Jehovha akashandisa mudzimu wake kuita kuti Bhaibheri rinyorwe. MuBhaibheri imomo tinoudzwa nezveunhu hwake hwakanaka uyewo zvinangwa zvake. Somuenzaniso, pana Eksodho 34:6, 7, Jehovha akaudza Mosesi kuti ndiri Mwari “ane ngoni nenyasha, anononoka kutsamwa uye azere nomutsa worudo, nechokwadi, anochengetera vane zviuru mutsa worudo, anoregerera kukanganisa, kudarika uye chivi.” Ndiani asingadi kuva pedyo nemunhu akadaro? Jehovha anoziva kuti patinoramba tichidzidza nezvake muBhaibheri, tinowedzera kumuona semunhu watinogona kuva neushamwari naye uye tichaswedera pedyo naye.
11. Nei zvichikosha kudzidza nezveunhu hwaMwari uye nzira dzake? (Ona mufananidzo uri panotangira nyaya ino.)
11 Bhuku raSwedera Pedyo naJehovha rinotsanangura zvatingaita kuti tive neushamwari hwepedyo naMwari mumashoko aro okusuma richiti: “Muushamwari hwoga hwoga, tinosimbisa ukama hwacho nokuziva munhu wacho, kumuyemura nokukoshesa unhu hwake hunomusiyanisa nevamwe. Naizvozvo unhu hwaMwari nenzira dzake, sezvinoratidzwa muBhaibheri, zvinhu zvinokosha kudzidza.” Saka tinoonga chaizvo kuti Jehovha akaita kuti Shoko rake rinyorwe nenzira inoita kuti tirinzwisise!
12. Nei Jehovha akashandisa vanhu kunyora Bhaibheri?
12 Jehovha angadai akashandisa ngirozi kuti dzinyore Magwaro. Izvozvo zvaigona kuita nokuti ngirozi dzinotifarira uye dzinofarirawo mabasa atinoita. (1 Pet. 1:12) Hapana mubvunzo kuti ngirozi dzaigona kunyorera vanhu shoko raMwari. Asi dzaizoona zvinhu semaonero anoita vanhu here? Dzaizokwanisa here kunzwisisa zvatinoda, miedzo inotikunda uye zvinangwa zvedu? Jehovha aiziva kuti dzaisazvikwanisa. Akaita kuti vanhu vanyore Bhaibheri achiitira kuti mashoko aro anyatsosvika pamwoyo pedu. Tinogona kunzwisisa mafungiro uye manzwiro evanyori veBhaibheri neevamwe vanotaurwa muMagwaro. Tinonzwisisawo zvinhu zvaivaodza mwoyo, zvavaisava nechokwadi nazvo, zvavaitya, kutadza kwavaiita, uye tinofara pavaifara uye pavaibudirira kuita zvimwe zvinhu. Kungofanana nemuprofita Eriya, vanyori veBhaibheri vose vaiva “nemanzwiro akafanana needu.”—Jak. 5:17.
13. Munyengetero waJona unoita kuti unzwe sei?
13 Somuenzaniso, funga kuti ngirozi yaizonyatsokwanisa here kunyora manzwiro aJona paakatiza basa raainge apiwa naMwari. Zvakanaka chaizvo kuti Jehovha akaita kuti Jona anyore nyaya yake mbune, kusanganisira munyengetero wemwoyo wose waakapa ari pasi pegungwa. Jona akati: “Mweya wangu pawakapera simba mukati mangu, Jehovha ndiye wandakayeuka.”—Jona 1:3, 10; 2:1-9.
14. Nei uchikwanisa kunzwisisa manzwiro aIsaya pane zvaakanyora?
14 Fungawo nezvemashoko akafemerwa Isaya kuti anyore. Paakaona kubwinya kwaMwari, muprofita wacho akataura nezvekutadza kwake achiti: “Ndine nhamo! Nokuti ndangofanana nomunhu aparadzwa, nokuti ndiri munhu ane miromo isina kuchena, uye ndiri kugara pakati pevanhu vane miromo isina kuchena; nokuti maziso angu aona Mambo, iye Jehovha wemauto!” (Isa. 6:5) Ingirozi ipi yaizotaura mashoko akadaro? Asi Isaya akataura mashoko iwayo uye tinogonawo kunzwisisa manzwiro aaiita.
15, 16. (a) Nei tichikwanisa kunzwisisa manzwiro anoita vanhu? Taura mienzaniso. (b) Chii chichatibatsira kuti tiwedzere kuswedera pedyo naJehovha?
15 Pane here ngirozi yaizokwanisa kutaura kuti “handikodzeri” sezvakataurwa naJakobho, kana kuti ‘ndinotadza’ sezvakataurwa naPetro? (Gen. 32:10; Ruka 5:8) Ngirozi dzakarurama ‘dzaizotya’ here sezvaiitwa nevadzidzi vaJesu kana kuti dzaizofanira here kuva “noushingi” hwokuzivisa mashoko akanaka kana dzapikiswa sezvaifanira kuitwa naPauro nevamwe? (Joh. 6:19; 1 VaT. 2:2) Kwete, ngirozi hadzina chivi uye hatingambodzienzanisi nevanhu. Zvisinei, vanhu vanotadza pavanoratidza manzwiro akadaro, tinobva tangovanzwisisa nekuti tiri vanhuwo. Chokwadi, patinoverenga Shoko raMwari, tinogona ‘kufara nevanhu vanofara uye kuchema nevanhu vanochema.’—VaR. 12:15.
16 Kana tikafungisisa zvinotaurwa neBhaibheri nezvemabatiro aiita Jehovha vashumiri vake vakatendeka vekare, tichadzidza zvinhu zvakawanda zvinoshamisa nezvaMwari wedu, uyo akaswedera pedyo nevanhu ivavo vaitadza. Izvi zvichaita kuti tinyatsoziva Jehovha uye timude zvakadzama. Uyewo tichabva tawedzera kuswedera pedyo naye.—Verenga Pisarema 25:14.
SHANDA NESIMBA KUTI UVE NOUSHAMWARI HWAKASIMBA NAMWARI
17. (a) Azariya akapa Asa zano ripi rakanaka? (b) Asa akaratidza sei kusateerera zano raAzariya, uye zvakaguma nei?
17 Mambo Asa paakakunda uto revaItiopiya zvine mutsindo, muprofita waMwari Azariya akauya nemashoko ouchenjeri kwaari uye kuvanhu vake. Azariya akati: “Jehovha anemi chero bedzi imi muinaye; uye kana mukamutsvaka, iye achaita kuti mumuwane, asi kana mukamusiya, achakusiyaiwo.” (2 Mak. 15:1, 2) Zvisinei, nokufamba kwenguva, Asa haana kuzoteerera zano iroro rakanaka. Paakatyisidzirwa neumambo hwokumusoro hwaIsraeri, Asa akanotsvaka rubatsiro kuvaSiriya. Pane kuti akumbire kubatsirwa zvakare naJehovha, akafunga kubatana nevahedheni. Saka akaudzwa kuti: “Waita zvoupenzi pachinhu ichi, nokuti kubvira zvino hondo dzichauya kuzokurwisa.” Makore okupedzisira okutonga kwaAsa akanga aine hondo dzisingaperi. (2 Mak. 16:1-9) Tinodzidzei?
18, 19. (a) Tinofanira kuitei kana tanga tava kubva pana Mwari? (b) Tingawedzera sei kuswedera pedyo naJehovha?
18 Hatifaniri kumbobva pana Jehovha. Kana tanga tava kubva pana Jehovha, tinofanira kuita zvatinoudzwa pana Hosiya 12:6 iyo inoti: “Dzokera kuna Mwari wako, uchichengeta mutsa worudo nokururama; utarisire kuna Mwari wako nguva dzose.” Saka ngatirambei tichiswedera pedyo naJehovha nokufungisisa uye kuonga rudzikinuro uye nokunyatsodzidza Shoko rake, Bhaibheri.—Verenga Dheuteronomio 13:4.
19 Munyori wepisarema akati: “Kuswedera pedyo naMwari kwakandinakira.” (Pis. 73:28) Dai tose tikaramba tichidzidza zvinhu zvitsva nezvaJehovha kuti tikwanise kuwedzera kuziva zvinhu zvakawanda zvinoita kuti timude. Uye dai Jehovha akaramba achiswedera pedyo nesu iye zvino uye nokusingaperi!
^ ndima 3 Ona nyaya inotaura nezvaAsa inoti “Basa Renyu Richapiwa Mubayiro,” iri muNharireyomurindi yaAugust 15, 2012.


c: text/html

text:
HARARE —
Mutungamiri wenyika, VaRobert Mugabe, varamba vakaomesa musoro wavo panyaya yesarudzo vachiti sarudzo dzichaitwa muna kurume gore rinouya pasi pebumbiro idzva remitemo yenyika.
Vachitaura apo vange vari kuvhura chikamu chekupedzesera cheparamende yechinomwe, VaMugabe vati chinangwa chikuru chehurumende pari zvino ndechekuona kuti sarudzo dzaitwa. VaMugabe vati sarudzo idzi dzichaitwa muna Kurume gore rinouya.
Vatiwo vemapato ematongerwe enyika pamwe nevatori venhau vanofanirwa kuita zvose zvavanokwanisa kuitira kuti sarudzo dziitwe murunyararo gore rinouya.
Asi mashoko aVa Mugabe anopikisana neemutungamiri wehurumende, VaMorgan Tsvangirai, avo vakazivisa neMuvhuro kuti ivo naVaMugabe havasati vawirirana pamazuva esarudzo.
VaMugabe vakurudzirawo komiti iri kutungamira kunyorwa kwebumbiro idzva, yeCOPAC, kuti inyore gwaro rayo rezvakabuda mumusangano weSecond All Stakeholders Conference
kuitira kuti ivo sevatungamiriri vehurumende yemubatanidzwa, vaone zvavangaite nebumbiro iri.
Gwaro rebumbiro idzva richazeiwa neparamende pasati paitwa referendamu. VaMugabe vati mamwe mabhiri achazeiwa neparamende anosanganisira bhiri rekuvandudza mashandiro ehofisi yemuchuchisi mukuru wenyika, Attorney Generals Ammendment Bill,
pamwe nerehomwe yekubatsira matunhu, Constituency Development Fund.
VaMugabe vatiwo zvirango zvehupfumi zvakatemerwa Zimbabwe zvinofanirwa kubviswa sezvo zviri kuvhiringa hupfumi hwenyika.
Zvichakadai, dare reparamende richatanga kugara zvakare musi wa15 Mbudzi, apo gurukota rezvemari, VaTendai Biti, vachatura bhajeti regore rinouya musi uyu.

robotstxt: allowed

filter: keep


text:
Unokwanisa kuzvarwa usinganake asi kazhinji kusanakira mumwe wako mazvokuda ako iwe. Vakadzi vakawanda vasinganakirwi nevarume vavo vanotaura kuti varume vavo vanonakirwa chose. Ukuwo varume vasinganakirwi nevakadzi vavo vanotaura kuti vakadzi vavo vanonakigwa.
Saka toti hausi kunakira mumwe wako okuudza kuti ndiyo nyaya iripo. Unoita sei nazvo. Chokutanga inogumbuka kuti akuudzirei nyaya inosvota saiyoyo asi ukazozvifungisisa unoona kuti zviri nani akuudze kuti uigadziridze iwe. Pane kuti dai angonyarara iye asinganakirwi nazvo. Unozoona kuti munhu anokuda anokuudza kuti haunaki.
Varume:
Murume kuudzwa kuti maititiro ako haanaki haadi chose nokuti anotonge achizvirova dundundu achifunga kuti anonaka. Kuzonzwa kuti haanaki zvinomuwedzera kusanaka kwacho kwekanguva kusvika azvigamuchira kuti zveshuwa haasi kunakira mumwe wake. Chikuru chinoitisa kuti varume vasanaka ndechokuti varume havataurirani nyaya dzokuisana pachavo neshamwari dzavo. Havadi kubvunza mazano ukugona basa. Zvinoonekwa sokuti ukabvunza zvoratidza kuti hausi kugona. Saka umwe noumwe murume anongoti zii ega achifunga kuti ndiye ari kutogona kupfuura vamwe izvo bodo mukadzi wake ari pakaoma nazvo.
Pane nyaya yakaitika yokuti mukadzi nomurume vanga varoorana kwekanguva asi murume achingoda izvozvo zvimwezvo zvomusi wekutanga. Mukadzi ongoti murume akapedza iye ozosara ozvipedzisa ega murume ava kuridza ngonono. Kuzoti umwe musi murume akapepuka mukadzi ari pakati pekushinyira ega nemaoko ake, murume ndokuterera kusvika mukadzi apedza, ndokuchimuvhunditsira. Ndokubva ati ndiudze kuti wanga uchiitei ini ndiripo. Mukadzi nokutya ndokuzoudza murume kuti haasi kunakirwa nemaitiro emurume saka anoita ega kana murume arara.
Murume akavava akabvunza mukadzi kuti unoziva sei zvinonaka kana ndisiri kukunakira ini. Kubata mukadzi kurova zvanzi akakuudza zvinonaka izvozvo ndiani. Mukadzi mukuchema kuya ndokuti kumurume aende andobvunza shamwari yake. Murume ndokutowedzera kumurova zvanzi wakarara neshamwari yangu.
Kuzoti nyaya yatongwa wanike mukadzi weshamwari ndiye akavanzwa vachitaura nyaya vachishopa, ndokuudza shamwari yake kuti murume wake anomutadzisa kurara achingoda zvinhu usiku hwese uye kana oita anotora nguva yakarebesa achiita zvinova zvinonetesa mukadzi wake. Saka uyu shamwari kuzoudza murume kuti “Enda undobvunza.” Kwaiva kuti nokuti ndiye ane maitiro aanoda iye .
Vatongi vakazoti vanzwisisa nyaya ndokutsanangurira murume kuti mukadzi haana kuhura neshamwari asi kuti mukadzi wake ndiye akaudza mukadzi kuti shamwari yake and maitiro ake angafadzawo mukadzi wako kana ukanobvunza kuti anozviita sei.
Varume havadi kutaurirana nokupanana mazano, zvikuru kana vari shamwari. Dai vaigarotaurirana nokupanana mazano sezvavanoita panyaya dzebhora, dai vakadzi vakawanda vane mufaro mudzimba.


text:
ZVAKANGOITIKA ZVEGA HERE?
Kuchinja Mavara Kunoita Cuttlefish
KAMHUKA kemugungwa kanonzi cuttlefish kanogona kuchinja mavara ako kofanana nepakanenge kari zvekuti ungatotadza kukaona. Imwe ongororo yakaitwa yakaratidza kuti cuttlefish “dzinozivikanwa kuti dzine mapatani emuviri akasiyana-siyana uye dzinogona kungoachinja mukubhwaira kweziso.” Dzinokwanisa sei kuita izvozvo?
Funga izvi: Cuttlefish inochinja mavara ichishandisa rumwe rudzi rwemasero ari nechepasi peganda rayo anonzi machromatophore. Machromatophore ane twakaita setumabhegi tunenge twakazara nepigment ine mavara akasiyana-siyana, uye tumabhegi twacho twakapoteredzwa netutsandanyama. Kana cuttlefish yava kuda kuchinja ruvara rwayo kuti ifanane nepainenge iri, pfungwa dzayo dzinotumira mashoko anoita kuti tutsandanyama twuya twudzoke mukati. Izvi zvinobva zvaita kuti tumabhegi twacho twufute uye mamwe mavara ari mupigment yacho awedzere kuoneka, zvoita kuti cuttlefish yacho ibva yatochinja ruvara nepateni yemuviri wayo. Cuttlefish inogonawo kuchinja ruvara rwayo kuti ikwezve hono kana kuti hadzi, uye pamwe inozviita senzira yekukurukura nedzimwe.
Mainjiniya epaUniversity of Bristol, kuEngland, akagadzira chimwe chinhu chakada kufanana neganda recuttlefish. Vakatora marubber matema eraundi ndokuaisa pakati petunhu tudiki tunoshanda sezvinoita tsandanyama dzecuttlefish. Mainjiniya acho paakabayirira chinhu chacho chakada kufanana neganda recuttlefish pamagetsi, tunhu tuya twakaita setsandanyama twakabva twadhonza marubber aya matema akabva atatamuka, chinhu chacho chikabva chawedzera kusviba.
Mumwe injiniya anonzi Jonathan Rossiter, akatsanangura tsandanyama dzecuttlefish achiti “dzinoshamisa asi hadzina kugadzirwa nevanhu.” Tsvakurudzo iri kuitwa pamusoro petsandanyama dzecuttlefish inogona kupedzisira yaita kuti pagadzirwe hembe dzinokwanisa kuchinja mavara pasina kana sekondi. Rossiter anotaura kuti vanhu vanogona kuzosvika pakupfeka hembe dzakagadzirwa nejira rinochinja chinja seganda recuttlefish kuti vasaoneke nekukurumidza kana kuti kuitira mucheno.
Unofungei? Zvakangoerekana zvaitika zvega here kuti cuttlefish ikwanise kuchinja mavara ayo kana kuti pane akaisika ichikwanisa kudaro?


text:
Kuti murume asahura ndingaite sei?
Mhinduro…
Munhu wese anohura nokuda kwechimwe chezvinhu zvishomanana zvinokonzeresa vanhu kuhura asi zvikonzero izvi zvakasiyana kuvakadzi nevavurme.
Murume kazhinji anohura kana akaziva kuti haasi kugutsa mukadzi wake wemumba. Izvi zvinoitiswa nokuti anoziva kuti anofanirwa kunge achigutsa mukadzi asi haazivi kuti zvoitwa sei. Kuzoda kuhura uku kutsvaka kupiwa reassurance noumwe mukadzi kuti anogona basa kuti agowana chokumhura mukadzi wake nacho. Chimwezve ndechokuti akakurira mumhuri ine vabereki vaihurirana zvaizikamwa nevana.
Chimwe ndechokuti haana self respect saka haakwanisi kupa rukudzo kune umwe munhu iye asingazvikudzi.
Murume wako akangotanga kuhura hazviiti kuti azorega kuhura.
Hapana chaunokwanisa kuita kuti murume wako arege kuhura kana ambohura.


text:
CHITSAUKO 15
Jesu ‘Anogadza Kururama Panyika’
1, 2. Ndepapi pakatsamwa Jesu, uye nei?
JESU akatsamwa zvinooneka—uye aiva nechikonzero chinonzwika. Pamwe ungazviona zvakaoma kumufungidzira akadaro, nokuti akanga ari munhu munyoro kwazvo. (Mateu 21:5) Akaramba achizvidzora zvakakwana, chokwadi, nokuti dzake dzakanga dziri hasha dzakarurama. * Asi chii chakanga chagumbura murume aida rugare uyu? Chiito chokusaruramisira kukuru.
2 Temberi yaiva muJerusarema yakanga ichikosha mumwoyo maJesu. Munyika yose, ndiyo bedzi yakanga iri nzvimbo tsvene yakanga yakatsaurirwa kunamatwa kwaBaba vake vokudenga. VaJudha vaibva kunyika dzakawanda vaifamba mufambo mukuru kuti vazonamatira ipapo. Kunyange Vemamwe Marudzi vaitya Mwari vaiuya, vachipinda muruvazhe rwetemberi rwavakanga vakachengeterwa kuti vashandise. Asi pakutanga muushumiri hwake, Jesu akapinda mutemberi akashamiswa nezvaakaona. Chokwadi, nzvimbo yacho yakanga yava kuita somusika pane kuva imba yokunamatira! Yakanga yakatsvikinyidzana vatengesi nevaichinja mari. Zvisinei, kusaruramisira kwakanga kuri papi? Kuvarume ava, temberi yaMwari yakanga ichingovawo zvayo nzvimbo yokubiridzira vanhu—kunyange kuvabira. Zvaidaro sei?—Johani 2:14.
3, 4. Kubiridzira kwei kwokukara kwaiitika paimba yaJehovha, uye chiitoi icho Jesu akaita kururamisa zvinhu?
3 Vatungamiriri vechitendero vakanga vaisa mutemo wokuti rudzi rumwe bedzi rwemari ndirwo rwaigona kushandiswa kuripira mutero wetemberi. Vaishanya vaifanira kuchinja mari yavo kuti vawane mari iyoyo. Naizvozvo vaichinja mari vacho vakaronga matafura avo mukati metemberi chaimo, vachibhadharisa pakuchinja kwoga kwoga kwaiitwa. Bhizimisi rokutengesa mhuka raibhadharawo zvikuru. Vaishanya vachida kuzopa zvibayiro vaigona kutenga chero kumutengesi upi aiva muguta, asi vakuru vakuru vepatemberi vaigona kuramba zvibayiro zvavo vachiti hazvina kukodzera. Zvisinei, zvibayiro zvaitengwa mutemberi imomo chaimo zvaitogamuchirwa chete. Sezvo vanhu vakanga vasisina mamwe maitiro, vatengesi vacho dzimwe nguva vaichaja mutengo wakakwiririsa. * Izvi zvaipfuura kungotengesa vachiita mari yakawanda. Kwakatoguma kwava kuba!
“Bvisai zvinhu izvi muno!”
4 Jesu aisagona kushivirira kusaruramisira kwakadaro. Iyi yakanga iri imba yaBaba vake pachake! Akagadzira tyava ndokutinha gurusvusvu remombe nemakwai kubva patemberi. Akabva afamba achienda kune vaichinja mari ndokupidigura matafura avo. Imbofungidzira mari yose iyoyo ichiti ngwenjere ngwenjere pauriri hwematombo anokosha! Akarayira zvakasimba varume vaitengesa njiva kuti: “Bvisai zvinhu izvi muno!” (Johani 2:15, 16) Zvinoratidza sokuti hapana akamboda kurwisana nomurume akashinga uyu.
“Mbudzi Kudya Mufenje Hufana Nyina”
5-7. (a) Upenyu hwaJesu asati ava munhu hwakaita kuti ave nepfungwa yakaita sei yeruramisiro, uye tingadzidzei pamuenzaniso wake? (b) Kristu akarwisa sei kusaruramisira kunobatanidza uchangamire hwaJehovha nezita?
5 Chokwadi, vatengesi vacho vakadzoka. Pashure peanenge makore matatu, Jesu akataura pamusoro pokusaruramisira kumwe chete ikoko, panguva ino achitora mashoko aJehovha pachake aishora avo vakaita imba Yake “bako remakororo.” (Mateu 21:13; Jeremia 7:11) Hungu, apo Jesu akaona kupambwa kwokukara kwaiitirwa vanhu uye kusvibiswa kwaiitwa temberi yaMwari, akanzwa semanzwiro akangoita Baba vake. Uye hazvishamisi! Kwemamiriyoni emakore asingaverengeki, Jesu akanga adzidziswa naBaba vake vokudenga. Somugumisiro, akazadzwa nepfungwa yaJehovha yeruramisiro. Akava muenzaniso mupenyu wechirevo chokuti, “Mbudzi kudya mufenje hufana nyina.” Naizvozvo kana tichida kuona mufananidzo wakajeka wezvakaita Jehovha paruramisiro, hapana zviri nani zvatingaita kunze kwokufungisisa muenzaniso waJesu Kristu.—Johani 14:9, 10.
6 Mwanakomana akaberekwa ari mumwe bedzi waJehovha akanga aripo apo Satani akati Jehovha Mwari murevi wenhema uye akaratidza kusava nechokwadi nokururama kwokutonga Kwake. Uku kwaiva kuchera kwakakura! Mwanakomana akanzwawo kudenha kwakazoitwa naSatani achiti hapana aizoshumira Jehovha asina udyire, nemhaka yorudo. Kupomera kwenhema uku chokwadi kwakarwadza mwoyo wakarurama woMwanakomana. Anofanira kuva akafara kwazvo kuziva kuti aizoita basa guru mukururamisa zvinhu! (2 VaKorinde 1:20) Izvozvo aizozviita sei?
7 Sezvatinodzidza muChitsauko 14, Jesu Kristu akapa mhinduro yokupedzisira, inogutsa kupomero yaSatani yokushora kuvimbika kwezvisikwa zvaJehovha. Jesu nokudaro akaisa hwaro hwokurevererwa kwokupedzisira kwouchangamire hwaJehovha nokutsveneswa kwezita Rake. Sezvo ari Mumiririri Mukuru waJehovha, Jesu achagadza ruramisiro yaMwari munyika yose. (Mabasa 5:31) Upenyu hwake pasi pano saizvozvowo hwairatidza ruramisiro yaMwari. Jehovha akati nezvake: “Ndichaisa mudzimu wangu paari, uye achaburitsa pachena kumarudzi kuti ruramisiro chii.” (Mateu 12:18) Jesu akazadzisa sei mashoko iwayo?
Jesu Anojekesa “Kuti Ruramisiro Chii”
8-10. (a) Tsika dzevatungamiriri vechitendero vechiJudha dzakasimudzira kuzvidzwa kwevakanga vasiri vaJudha uye vakadzi sei? (b) Mitemo yokutaurwa yakachinja sei Sabata raJehovha kuti rive mutoro unorema?
8 Jesu aida Mutemo waJehovha uye aiutevedzera muupenyu hwake. Asi vatungamiriri vechitendero vomuzuva rake vaimonyanisa nokushandisa Mutemo iwoyo zvisizvo. Jesu akati kwavari: ‘“Mune nhamo imi, vanyori nevaFarisi, vanyengeri! . . . Makarega nhau dzakakomba zvikuru dzoMutemo, dzinoti, kururamisira nengoni nokutendeka.” (Mateu 23:23) Hapana mubvunzo kuti vadzidzisi ivavo voMutemo waMwari vakanga vasiri kujekesa “kuti ruramisiro chii.” Asi, vakanga vari kudzikatidza ruramisiro yaMwari. Sei? Imbofunga nezvemienzaniso mishomanana.
9 Jehovha akarayira vanhu vake kuti vazviparadzanise nemarudzi echihedheni akanga akavapoteredza. (1 Madzimambo 11:1, 2) Zvisinei, vamwe vatungamiriri vechitendero vainyanyisa vakakurudzira vanhu kusema vose vakanga vasiri vaJudha. Mishnah yakatobatanidza mutemo uyu: “Mombe hadzingasiyiwi mumatanga evemamwe marudzi sezvo vachifungirwa kuti vanorara nemhuka.” Kufungira zvakaipa vose vakanga vasiri vaJudha zvakadaro kwakanga kusina ruramisiro uye kwaipesana kwazvo nepfungwa yoMutemo waMosesi. (Revhitiko 19:34) Mimwe mitemo yakaitwa nevanhu yaizvidza vakadzi. Mutemo waitaurwa waiti mudzimai aifanira kufamba shure kwete parutivi pomurume wake. Murume airayirwa kuti asataura nomukadzi pane vanhu, kunyange mudzimai wake chaiye. Sevaranda, vakadzi vakanga vasingabvumirwi kupa uchapupu mudare. Kwaitova nomunyengetero chaiwo waiitwa nevarume vachitenda Mwari kuti vakanga vasiri vakadzi.
10 Vatungamiriri vechitendero vakadzikatidza Mutemo waMwari nemitemo nemirayiro yakaitwa nevanhu. Somuenzaniso, mutemo weSabata waingorambidza basa nomusi weSabata, zvichitsaura zuva iroro nokuda kwokunamata, vozorodzwa nokunamata, uye kungozorora. Asi vaFarisi vakaita kuti mutemo iwoyo uve mutoro unorema. Vakazvigadza kuti vasarudze kuti “basa” rairevei. Vakatumidza zvimwe zvinhu zvakasiyana-siyana 39 kuti ibasa, zvakadai sokukohwa kana kuti kuvhima. Mapoka aya akaparira kuti pave nemibvunzo isingaperi. Kudai munhu aiuraya inda nomusi weSabata kwaiva kuvhima here? Kudai aipurura hura yezviyo zvinozadza ruoko kuti adye achifamba hake, kwaiva kukohwa here? Kudai aizoporesa mumwe munhu airwara, kwaiva kushanda here? Mibvunzo iyoyo yakabatwa nemitemo isingachinji inodonongodza zvose.
11, 12. Jesu akaratidza sei kupesana kwake netsika dzisiri dzeMagwaro dzevaFarisi?
11 Mumamiriro ezvinhu akadaro Jesu aizobatsira sei vanhu kunzwisisa chinonzi ruramisiro? Mudzidziso dzake uye mararamiro aaiita, akamira noushingi achirwisana nevatungamiriri vechitendero ivavo. Imbotanga wafunga dzimwe dzedzidziso dzake. Akashora zvakananga mitemo yavo isingaperi yavakazviitira, achiti: “Imi munoshayisa simba shoko raMwari netsika yenyu yamakagamuchidzana.”—Mako 7:13.
12 Jesu akadzidzisa zvine simba kuti vaFarisi vakanga vasina kururama pamusoro pomutemo weSabata—kuti, chaizvoizvo, vakanga vatadza kunzwisisa chinangwa chaicho chomutemo iwoyo. Mesiya, akatsanangura kudaro, ndiye “Ishe wesabata” uye naizvozvo ane kodzero yokurapa vanhu nomusi weSabata. (Mateu 12:8) Kusimbisa pfungwa yacho, akaita zvishamiso zvokurapa pachena nomusi weSabata. (Ruka 6:7-10) Kurapa kwakadaro kwakanga kuri kungofanoratidza kurapa kwaachaita munyika yose muMakore Ane Chiuru Okutonga kwake. Mireniyamu iyoyo ndiyo ichava Sabata rokupedzisira, apo vanhu vose vakatendeka vachazorora pakupedzisira pamazana emakore okutambura nokuremerwa nechivi norufu.
13. Mutemo upi wakavapo somugumisiro woushumiri hwaKristu hwepasi pano, uye wakanga wakasiyana sei nowakautangira?
13 Jesu akajekesawo kuti ruramisiro chii pakuti mutemo mutsva, “mutemo waKristu,” wakavapo pashure pokunge apedza ushumiri hwake hwepasi pano. (VaGaratiya 6:2) Kusiyana nowakautangira, Mutemo waMosesi, mutemo mutsva uyu wainyanya kubva kwete pandandanda yemirayiro yakanyorwa, asi panheyo. Zvisinei, waibatanidza mimwe mirayiro yakananga. Mumwe waiyoyi Jesu akaudana kuti “murayiro mutsva.” Jesu akadzidzisa vateveri vake vose kuti vadanane sokuvada kwaakanga aita. (Johani 13:34, 35) Hungu, rudo rwokuzvipira rwaifanira kuva chiratidzo chavose vanorarama maererano no“mutemo waKristu.”
Muenzaniso Mupenyu Weruramisiro
14, 15. Jesu akaratidza sei kuti aiziva paigumira simba rake, uye nei izvi zvichikurudzira?
14 Jesu haana kungodzidzisa nezvorudo. Akararama mukuwirirana no“mutemo waKristu.” Wakanga uri mukati moupenyu hwake. Imbofunga nezvenzira nhatu umo muenzaniso waJesu wakajekesa chiri ruramisiro.
15 Kutanga, Jesu haana kuita kusaruramisira kupi nokupi. Zvimwe wakaona kuti kusaruramisira kuzhinji kunoitika apo vanhu vasina kukwana vanozvikudza vachipfuura panogumira simba ravo. Jesu haana kudaro. Pane imwe nhambo, mumwe murume akaenda kuna Jesu akati: “Mudzidzisi, udzai, mukoma wangu kuti agovane neni nhaka.” Jesu akapindura kuti chii? “Iwe munhu, ndiani akandigadza kuti ndive mutongi kana mugovanisi pakati penyu imi vanhu?” (Ruka 12:13, 14) Izvozvo hazvishamisi here? Uchenjeri hwaJesu, unyanzvi hwake hwokuyera zvinhu, uye kunyange ukuru hwechiremera chake chaakapiwa naMwari zvaipfuura zvevanhu vose pasi pano; asi akaramba kuzvibatanidza munhau iyi, sezvo akanga asina kupiwa chiremera chacho chokuita kudaro. Jesu akangogara achiziva paanofanira kugumira nenzira iyi, kunyange mukati memamireniyamu aaivapo asati auya somunhu. (Judha 9) Zvinoreva zvakawanda pamusoro paJesu kuti anovimba naJehovha nokuzvininipisa kuti asarudze zvakarurama.
16, 17. (a) Jesu akaratidza sei ruramisiro mukuparidza mashoko akanaka oUmambo hwaMwari? (b) Jesu akaratidza sei kuti pfungwa yake yeruramisiro yaiva nengoni mukati?
16 Chechipiri, Jesu akaratidza ruramisiro munzira yaakaparidza nayo mashoko akanaka oUmambo hwaMwari. Akaratidza kusasarura. Asi, akaedza kusvika kuvanhu vemarudzi ose, vangava varombo kana vapfumi. Kupesana neizvi, vaFarisi vaidzinga varombo, vanhuwo zvavo neshoko rokuzvidza rokuti ʽam-ha·ʼa′rets, kana kuti “vanhu vepasi.” Jesu akaruramisa kusaruramisira ikoko noushingi. Paakadzidzisa vanhu mashoko akanaka—kana kuti, pamusoro pazvo, paakadya nevanhu, akavapa zvokudya, akavarapa, kana kuti kunyange kuvamutsa—akatsigira ruramisiro yaMwari uyo anoda kusvika “vanhu vose.” *—1 Timoti 2:4.
17 Chechitatu, pfungwa yaJesu yeruramisiro yakanga ine ngoni huru. Akatamburira kubatsira vatadzi. (Mateu 9:11-13) Aikurumidza kubatsira vanhu vakanga vasina simba rokuzvidzivirira. Somuenzaniso, Jesu haana kubatana nevatungamiriri vechitendero mukutsigira kusavimba vanhu vose veMamwe Marudzi. Nengoni akabatsira nokudzidzisa vamwe vavo, kunyange zvazvo akanga akanyanya kunanga vanhu vechiJudha. Akabvuma kuitira mukuru weuto weRoma chishamiso chokurapa, achiti: “Handina kuwana munhu ane kutenda kukuru kwakadai muna Israeri.”—Mateu 8:5-13.
18, 19. (a) Jesu akatsigira kuremekedzwa kwevakadzi munzira dzipi? (b) Muenzaniso waJesu unotibatsira sei kuona kubatana kwakaita ushingi neruramisiro?
18 Saizvozvowo, Jesu haana kutsigira maonero aiva akakurumbira pamusoro pevakadzi. Pane kudaro, noushingi akaita zvakanga zvakarurama. Vakadzi veSamariya vaionekwa sevasina kuchena seveMamwe Marudzi. Asi, Jesu haana kuzeza kuparidzira mukadzi weSamariya patsime reSikari. Chaizvo, kwaiva kumukadzi uyu uko Jesu akatanga kuzvizivisa zvakajeka saMesiya akapikirwa. (Johani 4:6, 25, 26) VaFarisi vaiti vakadzi havafaniri kudzidziswa Mutemo waMwari, asi Jesu akapedza nguva yakawanda nesimba achidzidzisa vakadzi. (Ruka 10:38-42) Uye nepo tsika dzaiti vakadzi vaisagona kuvimbwa navo kuti vape uchapupu hungavimbwa nahwo, Jesu akaremekedza vakadzi vanoverengeka nokuva neropafadzo yokutanga kumuona pashure pokumutswa kwake. Akatovaudza kuti vaende kunotaurira vadzidzi vake vechirume pamusoro pechiitiko chinokosha kupfuura zvose ichi!—Mateu 28:1-10.
19 Hungu, Jesu akajekesera marudzi chinonzi ruramisiro. Muzviitiko zvizhinji, akaita kudaro nokuisa upenyu hwake mungozi zvikuru. Muenzaniso waJesu unotibatsira kuona kuti kutsigira ruramisiro yechokwadi kunoda ushingi. Nenzira yakakodzera, akanzi “Shumba yokudzinza raJudha.” (Zvakazarurwa 5:5) Yeuka kuti shumba chiratidzo cheruramisiro youshingi. Zvisinei, munguva pfupi iri kutevera, Jesu achaita kuti pave neruramisiro yakatokura. Mupfungwa yakazara, achaita kuti pave no“kururama panyika.”—Isaya 42:4.
Mambo Mesiya ‘Anogadza Kururama Panyika’
20, 21. Munguva yedu, Mambo Mesiya akasimudzira sei ruramisiro pasi pose nomuungano yechiKristu?
20 Kubva paakava Mambo Mesiya muna 1914, Jesu akasimudzira ruramisiro panyika. Akadaro sei? Akatsigira kuzadzika kwouprofita hwake huri pana Mateu 24:14. Vateveri vaJesu vari pasi pano vakadzidzisa vanhu venyika dzose chokwadi pamusoro poUmambo hwaJehovha. Kufanana naJesu, vari kuparidza nenzira yokusasarura uye ine ruramisiro, vachivavarira kupa munhu wose—mukuru kana muduku, mupfumi kana murombo, murume kana mukadzi—mukana wokusvika pakuziva Jehovha, Mwari weruramisiro.
21 Jesu ari kusimudzirawo ruramisiro muungano yechiKristu, iyo ari Musoro wayo. Sezvakaprofitwa, anogovera “zvipo zviri varume,” vakuru vechiKristu vakatendeka vanotungamirira muungano. (VaEfeso 4:8-12) Mukufudza boka raMwari rinokosha, varume vakadaro vanotevedzera muenzaniso waJesu Kristu mukusimudzira ruramisiro. Vanogara vachiyeuka kuti Jesu anoda kuti makwai ake abatwe neruramisiro—pasinei nenzvimbo, mukurumbira, kana kuti mamiriro avo oupfumi.
22. Jehovha anonzwa sei pamusoro pokusaruramisira kwakatekeshera kwenyika yanhasi, uye akagadza Mwanakomana wake kuti aitei nezvazvo?
22 Zvisinei, munguva yemberi iri pedyo, Jesu achagadza ruramisiro munyika nenzira isati yamboitwa. Kusaruramisira kwakatekeshera munyika ino ine uori. Mwana oga oga anofa nokuziya nenzara anourayiswa nokusaruramisira kusingagoni kupembedzwa, kunyanya patinofunga nezvemari nenguva zvinopedzerwa mukugadzira zvombo zvehondo nokugutsa zvishuvo zvoudyire zvevanotsvaka mafaro. Mamiriyoni enzufu dzaisafanira kuitika gore negore inzira imwe pakati pemarudzi mazhinji okusaruramisira, zvose zvinomutsa hasha dzaJehovha dzakarurama. Akagadza Mwanakomana wake kuti arwe hondo yakarurama nenyika ino yose yakaipa kuti agumise kusaruramisira kwose zvachose.—Zvakazarurwa 16:14, 16; 19:11-15.
23. Pashure peAmagedhoni, Kristu achasimudzira ruramisiro nokusingaperi sei?
23 Zvisinei, ruramisiro yaJehovha haingodi kungoparadzwa kwevakaipa chete. Akagadzawo Mwanakomana wake kuti atonge so“Muchinda Worugare.” Pashure pehondo yeAmagedhoni, kutonga kwaJesu kuchagadza rugare pasi pose, uye achatonga “nokururamisira.” (Isaya 9:6, 7) Ipapo Jesu achafara kubvisa kusaruramisira kwose kwakaparira nhamo nokutambura kwakawanda kudaro munyika. Nokusingaperi kwose, achasimudzira ruramisiro yakakwana yaJehovha nokutendeka. Saka zvinokosha kuti titsvake kutevedzera ruramisiro yaJehovha zvino. Regai tione kuti izvozvo tingazviita sei.
^ ndima 1 Mukuratidza hasha dzakarurama, Jesu akanga akaita saJehovha, uyo “uzere nehasha” kuuipi hwose. (Nahumi 1:2) Somuenzaniso, pashure pokunge Jehovha ataurira vanhu vake vakanga vatsauka kuti vakanga vaita imba yake “bako remakororo,” akati: “Kutsamwa kwangu nehasha dzangu zvichadururirwa panzvimbo ino.”—Jeremia 7:11, 20.
^ ndima 3 Maererano neMishnah, kunyunyuta kwakazomuka pashure pemakore pamusoro pomutengo wepamusoro wenjiva dzaitengeswa patemberi. Mutengo wacho wakaderedzwa nokukurumidza nezvikamu 99 kubva muzana! Ndiani ainyanya kuita mari nokutengesa kwaibhadhara uku? Vamwe vanyori venhau dzakaitika vanoti misika yepatemberi yakanga iri yeimba yoMupristi Mukuru Ananiyasi, ichigovera upfumi huzhinji hwemhuri iyoyo youpristi.—Johani 18:13.
^ ndima 16 VaFarisi vaiti vanhu vakaderera, vakanga vasinganyatsozivi Mutemo, vakanga “vakatukwa.” (Johani 7:49) Vakati munhu haafaniri kudzidzisa vanhu vakadaro kana kuti kutengeserana navo kana kudya navo kana kunyengetera navo. Kana munhu aizobvumira mwanasikana wake kuroorwa nomumwe wavo zvaizova zvakaipa kupfuura kumurega achidyiwa nezvikara. Vaiona sokuti hakuna tariro yorumuko nokuda kwevakaderera vakadaro.
Inzwa zvimwe
Wakabatsirwa Sei Nemakore 100 Okutonga kwoUmambo?
Tingabatsirwa sei nekutonga kweUmambo? Ona kuti Mambo Mesiya anochenesa, anodzidzisa uye kuti anoronga sei vanhu vake.


text:
CHITSAUKO 28
“Imi Moga Makavimbika”
1, 2. Nei zvichigona kutaurwa kuti Mambo Dhavhidhi akanga asiri mutsva panyaya yokusavimbika?
MAMBO DHAVHIDHI akanga asiri mutsva panyaya yokusavimbika. Pane imwe nguva kutonga kwake kwakanga kuzere nezvinonetsa, kwakawirwa nedambudziko, vanhu vorudzi rwake vachirangana kumumukira. Uyezve, Dhavhidhi akatengeswa nevamwe vataizotarisira kuti vaifanira kunge vari shamwari dzake dzapedyo zvikuru. Funga nezvaMikari, vahosi vaDhavhidhi. Pakutanga, “wakanga achida Dhavhidhi,” sezviri pachena achimutsigira mumabasa ake saMambo. Zvisinei, nokufamba kwenguva, “akamushora mumwoyo make,” achitoona Dhavhidhi se“benzi risinganyari.”—1 Samueri 18:20; 2 Samueri 6:16, 20.
2 Kwaivawo nomupi wemazano waDhavhidhi pachake, Ahitoferi. Mazano ake aikosheswa sokunge akanga ari mashoko aJehovha pachake. (2 Samueri 16:23) Asi nokufamba kwenguva, aivimbwa naye uyu akashanduka kuva mutengesi ndokupindira mukupandukira kwakarongerwa Dhavhidhi. Uye ndiani akanga achitungamirira kumukira kwacho? Absaromu, mwanakomana waDhavhidhi pachake! Murume uyu akaronga zano mukana pawakamuka, “akanyengera mwoyo yavanhu vaIsraeri kuti imude,” achizviita mambo anokwikwidza. Kupandukira kwaAbsaromu kwakasimba kwazvo zvokutomanikidza Mambo Dhavhidhi kutiza kuti azviponese.—2 Samueri 15:1-6, 12-17.
3. Dhavhidhi akanga ane chivimbo chei?
3 Hapana munhu akaramba akavimbika kuna Dhavhidhi here? Mukutambura kwake kwose, Dhavhidhi aiziva kuti zvechokwadi akanga aripo. Ani? Hapana mumwe kunze kwaJehovha Mwari. “Muchava akavimbika kune akavimbika,” akadaro Dhavhidhi nezvaJehovha. (2 Samueri 22:26, NW) Kuvimbika chii, uye Jehovha anopa sei muenzaniso mukuru kwazvo pakuvimbika?
Kuvimbika Chii?
4, 5. (a) “Kuvimbika” chii? (b) Kuvimbika kwakasiyana pakudini nokutendeka?
4 “Kuvimbika” sokushandiswa kwakunoitwa muMagwaro echiHebheru kunoreva mutsa unoratidzwa nenzira yorudo kune chimwe chinhu uye haugumi kusvikira chinangwa chacho nechinhu ichocho chazadzika. Zvinoreva zvinopfuura kutendeka. Ichokwadi, nokuti munhu anogona kungova akatendeka pamusana pokuti ndizvo zvaanofanira kuita. Mukupesana, kuvimbika kwakadzika midzi murudo. * Uyewo, shoko rokuti “kutendeka” rinogona kushandisirwa kuzvinhu zvisina upenyu. Somuenzaniso, munyori wepisarema akadana mwedzi kuti “chapupu chakatendeka chiri kudenga” nokuti unooneka usiku nguva dzose. (Pisarema 89:37) Asi mwedzi haugoni kurondedzerwa uchinzi wakavimbika. Nei? Nokuti kuvimbika kuratidzwa kworudo—chimwe chinhu icho zvinhu zvisina upenyu zvisingagoni kuratidza.
Mwedzi unonzi chapupu chakatendeka, asi zvisikwa zvipenyu zvinofunga bedzi ndizvo zvinogona kuratidza zvechokwadi kuvimbika kwaJehovha
5 Mupfungwa yomuMagwaro, kuvimbika kune ushamwari. Kuratidzwa kwokuvimbika chaiko kunoratidza kuti pane ukama huripo pakati pomunhu anoratidza kuvimbika neanoratidzirwa. Kuvimbika kwakadaro hakuchinji pane dzimwe nguva. Hakuna kuita semasaisai egungwa anotakurwa nemhepo inochinja. Pane kudaro, kuvimbika, kana kuti rudo rwakavimbika, rune kudzikama nesimba rokukurira mhinganidzo dzinotyisa zvikuru.
6. (a) Kuvimbika kwava kushoma sei pakati pevanhu, uye izvi zvinoratidzwa sei muBhaibheri? (b) Ndeipi nzira yakanakisisa yokudzidza nayo zvinoreva kuvimbika, uye nei?
6 Zvechokwadi, kuvimbika kwakadaro kwava kushoma nhasi. Kazhinji, shamwari dzapedyo “dzinoda kuputsana.” Tinoramba tichinzwa kuwedzera kwevarume nevakadzi vanorambana. (Zvirevo 18:24, NW; Maraki 2:14-16) Zviito zvounyengeri zvakazara kwazvo zvokuti tinogona kuona todzokorora mashoko omuprofita Mika okuti: “Munhu akavimbika aparara panyika.” (Mika 7:2, NW) Kunyange zvazvo vanhu vachikundikana kakawanda kuratidza mutsa une rudo, Jehovha anoratidza kuvimbika zvikuru kwazvo. Kutaura chokwadi, nzira yakanakisisa yokudzidza nayo zvinoreva kuvimbika kuongorora nzira iyo Jehovha anoratidza nayo chimwe chezvinowanikwa murudo rwake ichi.
Kuvimbika kwaJehovha Kusina Kwakwakaenzana Nakwo
7, 8. Zvingataurwa sei kuti Jehovha oga ndiye akavimbika?
7 Bhaibheri rinoti nezvaJehovha: “Imi moga makavimbika.” (Zvakazarurwa 15:4) Zvingadaro sei? Vanhu nengirozi pane dzimwe nguva havana kuratidza kuvimbika kunoshamisa here? (Jobho 1:1; Zvakazarurwa 4:8) Uye zvakadini naJesu Kristu? Haasi iye “akavimbika” zvikuru waMwari here? (Pisarema 16:10, NW) Saka zvinogona kutaurwa sei zvino kuti Jehovha oga ndiye akavimbika?
8 Kutanga, yeuka kuti kuvimbika kunowanikwa murudo. Sezvo ‘Mwari ari rudo’—ari muenzaniso wakakwana worudo—ndiani angaratidza kuvimbika zvakakwana kupfuura Jehovha? (1 Johani 4:8) Chaizvo, ngirozi nevanhu vangaratidza unhu hwaMwari, asi Jehovha bedzi ndiye akavimbika zvakakwana. Se“Akakwegura Pamazuva,” ave achiratidza mutsa une rudo kwenguva refu kupfuura zvisikwa zvose zvepasi kana kuti zvokudenga. (Dhanieri 7:9) Nokudaro, Jehovha ndiye muenzaniso mukuru wokuvimbika. Anoratidza kuvimbika kupfuura zvisikwa zvose. Funga nezvemimwe mienzaniso.
9. Jehovha “akavimbika mumabasa ake ose” sei?
9 Jehovha “akavimbika mumabasa ake ose.” (Pisarema 145:17, NW) Munzirai? Pisarema 136 rinopa mhinduro. Imomo mabasa aJehovha okuponesa anoverengeka anotaurwa, kusanganisira kununurwa kunoshamisa kwevaIsraeri paGungwa Dzvuku. Chokwadi, ndima imwe neimwe yepisarema iri, inopedziswa nemashoko okuti: “Nokuti ngoni [“mutsa une rudo,” NW, kana kuti kuvimbika] dzake dzinogara nokusingaperi.” Pisarema iri riripowo paMibvunzo Yokufungisisa iri papeji 289. Sezvaunoverenga ndima idzodzo, zvinongokushamisawo kuona nzira zhinji idzo Jehovha akaratidza nadzo mutsa une rudo kuvanhu vake. Hungu, Jehovha anoratidza kuvimbika kuvashumiri vake vakatendeka nokunzwa kuchema kwavo vachitsvaka kubatsirwa uye nokuita chiito panguva yakasarudzwa. (Pisarema 34:6) Rudo rwaJehovha rwakavimbika kuvashumiri vake haruzununguki chero bedzi vachiramba vakavimbika kwaari.
10. Jehovha anoratidza sei kuvimbika pamusoro pemitemo yake?
10 Uyewo, Jehovha anoratidza kuvimbika kuvashumiri vake nokuramba akavimbika kumitemo yake. Kusiyana nevamwe vanhu vanochinja vanongoita zvavafunga panguva iyoyo vachinzwira tsitsi, Jehovha haachinji-chinji mumaonero ake ezvakanaka nezvakaipa. Kwezviuru zvemakore, maonero aanoita zvinhu zvakadai sokuita zvemidzimu, kunamata zvifananidzo, nokuuraya haana kumbochinja. “Kusvikira makwegura, ndini iye,” akataura kudaro kuburikidza nomuprofita wake Isaya. (Isaya 46:4) Nokudaro, tinogona kuva nechivimbo chokuti tichabatsirwa nokutevera nhungamiro yetsika yakajeka inowanikwa muShoko raMwari.—Isaya 48:17-19.
11. Ipa mienzaniso inoratidza kuti Jehovha akatendeka kushoko rake raanenge apikira.
11 Jehovha anoratidza kuvimbika nokuramba akatendeka pashoko rake raanenge apikira. Kana akafanotaura chimwe chinhu, chinoitika. Nokudaro Jehovha akataura kuti: “Ndizvo zvichaita shoko rangu rinobuda mumuromo mangu; haringadzokeri kwandiri risina, asi richaita zvandinoda, richiendika pane zvandakaritumira.” (Isaya 55:11) Nokuramba akatendeka kushoko rake, Jehovha anoratidza kuvimbika kuvanhu vake. Haavasiyi vakamirira chimwe chinhu nemaziso matsvuku iye achiziva kuti haasi kuzochiunza. Mukurumbira waJehovha wakavimbika zvikuru panhau iyi zvokuti mushumiri wake Joshua aikwanisa kutaura kuti: “Hakuna chinhu chimwe chezvinhu zvakanaka zvakanga zvataurwa naJehovha kuimba yaIsraeri chakakona; zvose zvakaitika.” (Joshua 21:45) Saka, tinogona kuva nechivimbo chokuti hatizomboodzwi mwoyo pamusana pokukundikana kwaJehovha kuita zvaakapikira.—Isaya 49:23; VaRoma 5:5.
12, 13. Munzira dzipi umo mutsa une rudo waJehovha u“nogara nokusingaperi”?
12 Sezvambotaurwa kare, Bhaibheri rinotiudza kuti mutsa une rudo waJehovha u“nogara nokusingaperi.” (Pisarema 136:1) Izvi zvakadaro sei? Chokutanga, kukanganwira zvivi kwaJehovha kunogara nokusingaperi. Sezvinokurukurwa muChitsauko 26, Jehovha haamutsi patsva zvikanganiso zvekare izvo munhu akakanganwirwa. Sezvo “vanhu vose vakaita zvivi vakaperevedza pambiri yaMwari,” mumwe nomumwe wedu anofanira kufara kuti mutsa une rudo waJehovha unogara nokusingaperi.—VaRoma 3:23.
13 Asi mutsa une rudo waJehovha unogara nokusingaperi mune imwe pfungwa zvekare. Shoko rake rinotaura kuti wakarurama “uchafanana nomuti wakasimwa pahova dzemvura, unobereka michero yawo nenguva yawo, mashizha awo haasvavi; chinhu chipi nechipi chaanoita chichaendika.” (Pisarema 1:3) Fungidzira muti uri kukura zvakanaka une mashizha asingazombosvavi! Ndizvowo kana tikafarira zvechokwadi Shoko raMwari, upenyu hwedu huchareba, huchava norugare, uye huchabereka zvibereko. Zvikomborero izvo Jehovha anopa nokuvimbika kuvashumiri vake vakatendeka zvinogara nokusingaperi. Chokwadi, munyika itsva yakarurama iyo Jehovha achaunza, vanhu vanoteerera vachaona mutsa wake une rudo nokusingaperi.—Zvakazarurwa 21:3, 4.
Jehovha “Haazosiyi Vakavimbika Vake”
14. Jehovha anoratidzira sei kuonga kuvimbika kwevashumiri vake?
14 Jehovha akaratidza kuvimbika kwake kakawanda. Sezvo Jehovha asingambochinji, kuvimbika kwaanoratidza kuvashumiri vake vakatendeka hakumboperi. Munyori wepisarema akanyora kuti: “Ndakanga ndiri muduku, zvino ndakwegura; kunyange zvakadaro handina kutongoona wakarurama achisiyiwa, kana vana vake vachipemha zvokudya. Nokuti Jehovha unoda zvakarurama, haasiyi vatsvene [“vakavimbika,” NW] vake.” (Pisarema 37:25, 28) Chokwadi, soMusiki, Jehovha akafanira kuti timunamate. (Zvakazarurwa 4:11) Kunyange zvakadaro, nokuti akavimbika, Jehovha anokoshesa zviito zvedu zvokutendeka.—Maraki 3:16, 17.
15. Tsanangura nzira iyo kubata kwaJehovha nevaIsraeri kunoratidza kuvimbika Kwake.
15 Mukuratidza mutsa wake une rudo, Jehovha anoramba achitsigira vanhu vake pavanenge vari mukutambura. Munyori wepisarema anotiudza kuti: “Iye unochengeta mweya yavatsvene [“yevakavimbika,” NW] vake; unovarwira paruoko rwowakaipa.” (Pisarema 97:10) Funga nezvokubata kwake norudzi rwaIsraeri. Pashure pokununurwa kwavo nenzira inoshamisa nomuGungwa Dzvuku, vaIsraeri vakaimbira Jehovha vachiti: “Makafambisa nenyasha [kana kuti “rudo rwakavimbika,” mashoko omuzasi, NW] dzenyu vanhu vamakadzikinura.” (Eksodho 15:13) Kununurwa paGungwa Dzvuku zvechokwadi chakanga chiri chiito chorudo rwakavimbika rwakaratidzwa naJehovha. Naizvozvo Mosesi akataurira vaIsraeri kuti: “Jehovha haana kukudai, kana kukutsaurai, nokuti makanga makapfuura dzimwe ndudzi nokuwanda; nokuti imi makanga muri vashoma kundudzi dzose. Asi nokuti Jehovha unokudai, uye nokuti wakanga achida kusimbisa kupika kwaakapikira madzibaba enyu, nokuda kwaizvozvo Jehovha wakakubudisai nechanza chine simba, akakudzikinurai paimba youranda paruoko rwaFarao, mambo we[Ijipiti].”—Dheuteronomio 7:7, 8.
16, 17. (a) VaIsraeri vakaratidza kusaonga kunotyisa kwakadini, asi Jehovha akaratidza sei tsitsi kwavari? (b) VaIsraeri vazhinji vakaratidza sei kuti vakanga “vasichagoni kurapwa,” uye izvi zvinotipa muenzaniso wei wenyevero?
16 Chokwadi, sorudzi vaIsraeri vakatadza kuratidza kuonga mutsa une rudo waJehovha, nokuti pashure pokununurwa kwavo “vakaramba vachimutadzira [Jehovha], nokumukira Wokumusorosoro.” (Pisarema 78:17) Kwemazana emakore, vakapanduka vapandukazve, vachisiya Jehovha nokuenda kuna vanamwari venhema netsika dzechihedheni dzisina chadzakauyisa kunze kwokusvibisa. Kunyange zvakadaro, Jehovha haana kuputsa sungano yake. Pane kudaro, kuburikidza nomuprofita Jeremia, Jehovha akateterera vanhu vake achiti: “Dzokai, imi Israeri vokudzokera shure . . . handingakutaririyi ndakatsamwa, nokuti ndine nyasha.” (Jeremia 3:12) Zvisinei, sezvinotaurwa muChitsauko 25, vazhinji vevaIsraeri hazvina kupinda mumwoyo yavo. Zvechokwadi, “vakaseka nhume dzaMwari, vakazvidza mashoko ake, vakadadira vaprofita vake.” Zvikaguma nei? Pakupedzisira, “Jehovha akatsamwira vanhu vake, kusvikira vasichagoni kurapwa.”—2 Makoronike 36:15, 16.
17 Tinodzidzei pane izvi? Kuti kuvimbika kwaJehovha hakungotevedzeri zvose zvose, uye hakunyengedzwi nyore nyore. Chokwadi, Jehovha “uzere nenyasha,” uye anofarira kuratidza ngoni kana pane chikonzero chokuita kudaro. Asi chii chinoitika kana mutadzi akaratidza kuva akaipa zvisingagadzirisiki? Pakadaro, Jehovha anotevera mitemo yake yakarurama uye anopa mutongo wakakomba. Sezvakaudzwa Mosesi, Jehovha haa“pembedzi munhu une mhosva.”—Eksodho 34:6, 7.
18, 19. (a) Ko kuranga kwaJehovha vakaipa chiito chokuvimbika sei? (b) Jehovha acharatidza sei kuvimbika kwake kuvashumiri vake vakatambudzwa kusvikira vafa?
18 Kuranga kwaMwari vakaipa pachako chiito chokuvimbika. Sei? Chimwe chinhu chinoratidza kudaro chiri mubhuku raZvakazarurwa mumirayiro iyo Jehovha anopa kungirozi nomwe achiti: “Endai mudururire pasi ndiro nomwe dzokutsamwa kwaMwari.” Apo ngirozi yechitatu inodurura ndiro yayo “munzizi nomuzvitubu zvemvura,” zvinova ropa. Ngirozi yacho inozoti kuna Jehovha: “Imi, Muripo uye makanga muripo, Makavimbika, makarurama, nokuti izvi ndizvo zvamatonga, nokuti ivo vakateura ropa revatsvene neravaprofita, uye mavapa ropa kuti vanwe. Vakafanirwa nazvo.”—Zvakazarurwa 16:1-6.
Jehovha achayeuka nokuvimbika omutsa vaya vakaratidza kuvimbika kusvika parufu
19 Checherechedza kuti nechepakati pokupa mashoko iwayo omutongo, ngirozi inotaura nezvaJehovha ichiti “Makavimbika.” Nei? Pamusana pokuti nokuparadza vakaipa, Jehovha ari kuratidza kuvimbika kuvashumiri vake, avo vazhinji vavo vakatambudzwa kusvikira vafa. Nokuvimbika, Jehovha anochengeta vakadaro vari vapenyu zvakajeka mundangariro yake. Anoshuva kuona zvakare ava vakatendeka vakaenda, uye Bhaibheri rinosimbisa kuti chinangwa chake ndechokuvakomborera nokuvamutsa. (Jobho 14:14, 15) Jehovha haakanganwi vashumiri vake vakavimbika nemhaka bedzi yokuti havachisiri vapenyu. Pane kudaro, “vose vapenyu kwaari.” (Ruka 20:37, 38) Chinangwa chaJehovha chokudzosa kuupenyu avo vari mundangariro dzake uchapupu hwakasimba hwokuvimbika kwake.
Rudo rwaJehovha Rwakavimbika Runozarura Nzira Yoruponeso
20. “Midziyo yengoni” ndivanaani, uye Jehovha anoratidza sei kuvimbika kwavari?
20 Munhoroondo yose yevanhu, Jehovha akaratidza kuvimbika kunoshamisa kuvanhu vakatendeka. Chaizvo, kwezviuru zvemakore, Jehovha “akashivirira nemwoyo murefu zvikuru midziyo yokuitirwa hasha yakaitwa kuti ikodzere kuparadzwa.” Nei? “Kuti azivise pfuma yembiri yake pamidziyo yengoni, yaakafanogadzira nokuda kwembiri.” (VaRoma 9:22, 23) “Midziyo yengoni” iyi ndivo vanoda kururama vanozodzwa nomudzimu mutsvene kuti vave vadyi venhaka pamwe naKristu muUmambo hwake. (Mateu 19:28) Nokuzarura nzira yoruponeso nokuda kwemidziyo yengoni iyi, Jehovha akaramba akavimbika kuna Abrahamu, waakanga aitira chipikirwa chesungano ichi: “Ndudzi dzose dzenyika dzicharopafadzwa muvana vako, zvawakateerera inzwi rangu.”—Genesi 22:18.
21. (a) Jehovha anoratidza sei kuvimbika ku“boka guru revanhu” vane tariro yokubuda mu“kutambudzika kukuru”? (b) Kuvimbika kwaJehovha kunokuita kuti unzwe kuda kuitei?
21 Jehovha anoratidza kuvimbika kwakadarowo ku“boka guru revanhu” vane tariro yokubuda mu“kutambudzika kukuru” uye yokurarama nokusingaperi muparadhiso pasi pano. (Zvakazarurwa 7:9, 10, 14) Kunyange zvazvo vashumiri vake vasina kukwana, Jehovha nokuvimbika anovapa mukana wokurarama nokusingaperi muparadhiso pasi pano. Anoita sei kudaro? Achishandisa rudzikinuro—kuratidzwa kwokuvimbika kwaJehovha kunopfuura kumwe kwose. (Johani 3:16; VaRoma 5:8) Kuvimbika kwaJehovha kunokwezva avo, mumwoyo mavo, vane nzara yokururama. (Jeremia 31:3) Haunzwi uri pedyo naJehovha here nokuda kwokuvimbika kwakadzama kwaakaratidza uye kwaacharatidza? Sezvo chiri chido chedu kuswedera pedyo naMwari, ngatiitei chimwe chinhu norudo rwake nokusimbisa kutsunga kwedu kumushumira nokuvimbika.
^ ndima 4 Sezvineiwo, shoko rakashandurwa kuti “kuvimbika” pana 2 Samueri 22:26, NW, kune dzimwe nzvimbo rakashandurwa kuti “mutsa une rudo” kana kuti “rudo rwakavimbika.”
Inzwa zvimwe
Nyatsokoshesa Unhu hwaJehovha
Zvinorevei kuva munhu anotaurika naye uye asingasaruri? Kuongorora muenzaniso waJehovha Mwari kuchatibatsira kuratidza unhu uhwu.


text:
HARARE —
Mutungamiri wehurumende, VaMorgan Tsvangirai, vari kusimuka munyika neChishanu vakananga kuSouth Korea uko vakokwa pahurongwa hwakakosha zvikuru hwekutora mhiko kwemutungamiri wenyika iyi mutsva, VaPark Geun-Hye.
VaTsvangirai vari kupihwawo ruremekedzo rwekuva muzvinafundo, kana kuti Honarary Doctorate Degree
rinova rechipiri kupihwa nenyika iyi.
Muna 2010 VaTsvangirai vakapihwa Honorary Degree of Doctor of Laws
nePai Chai University yekuSouth Korea kwakare.
Asi rwendo urwu rwunenge rwuri kukonzera mutauro muhurumende yemubatanidzwa sezvo bepanhau reHerald rakange raburitsa kare neMugovera kuti VaTsvangirai vaizoenda kunyika dzeku Asia kunotsvaga mari yebato ravo sezvo nyika yatarisana nesarudzo.
Nyaya iyi yakanyorwa naNathaniel Manheru, uyo anofungidzirwa kuti nevamwe ndiVaGeorge Charamba, munyori mubazi rezvekuburitswa kwemashoko, uye vari mutauriri wemutungamiri wenyika, VaRobert Mugabe.
Chipangamazano chaVaTsvangirai, VaAlex Magaisa, vanoti havangataure nezvemashoko eHerald asi kuti South Korea yaratidza kuti inoremekedza VaTsvangirai semutungamiri wehurumende.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
23 Zvino shoko raJehovha rakauya kwandiri,+ richiti:
2 “Mwanakomana womunhu, kwaiva nevakadzi vaviri, vanasikana vaamai vamwe chete.+
3 Vakatanga kuita zvechipfambi kuIjipiti.+ Vakaita upfambi vachiri vaduku.+ Mazamu avo akabatwa-batwa ikoko,+ uye zvipfuva zvoumhandara hwavo zvakafungatirwa ikoko.
4 Mukuru wacho ainzi Ohora uye munun’una wake ainzi Ohoribha, vakava vangu,+ vakatanga kubereka vanakomana nevanasikana.+ Zvino kana ari mazita avo, Ohora iSamariya,+ uye Ohoribha iJerusarema.+
5 “Zvino Ohora akatanga kuita zvoupfambi,+ iye achiri pasi pangu, uye akaramba achichiva vaya vaimuda kwazvo,+ ivo vaAsiriya,+ vaiva pedyo,
6 magavhuna aipfeka machira ebhuruu, nevatevedzeri vevatongi—majaya akanaka, ose zvawo, varwi vaitasva mabhiza.
7 Akaramba achiita upfambi hwake navo, ivo vanakomana vakanaka kwazvo vokuAsiriya, vose zvavo; uye akazvisvibisa+ navose vaya vaaichiva—pamwe chete nezvidhori zvavo zvinosemesa sendove.
8 Haana kurega upfambi hwake hwaakabva nahwo kuIjipiti, nokuti vakanga varara naye achiri muduku, uye ndivo vakafungatira chipfuva choumhandara hwake, vakaramba vachidururira unzenza hwavo paari.+
9 Naizvozvo ndakamuisa mumaoko evaya vaimuda kwazvo,+ mumaoko evanakomana vokuAsiriya, vaakanga achiva.+
10 Ndivo vakamufukura.+ Ivo vakatora vanakomana vake nevanasikana vake,+ iye vakamuuraya nebakatwa. Akava nomukurumbira wakashata pakati pevamwe vakadzi, uye vakamutonga.
11 “Zvino munun’una wake Ohoribha paakazviona,+ akabva ada kufadza nyama zvinoparadza kupfuura zvakaitwa naiye, uye akaita upfambi kupfuura ufeve hwomukoma wake.+
12 Nokuti akachiva vanakomana vokuAsiriya,+ magavhuna nevatevedzeri vevatongi vaiva pedyo, vaipfeka zvakanaka kwazvo, varwi vaitasva mabhiza—iwo majaya akanga akanaka kwazvo, ose zvawo.+
13 Zvino ndakaona kuti, zvaakanga azvisvibisa, vose vari vaviri vakafamba nenzira imwe chete.+
14 Akaramba achiwedzera mabasa ake oupfambi paakaona mifananidzo yevarume yakaita zvokutemerwa yaiva pamadziro,+ iyo mifananidzo+ yevaKadheya yakaiswa zvitsvuku,+
15 vakasunga muhudyu mavo nemabhandi,+ vaine ngowani dzinorembera mumisoro yavo, vakaita sevarwi, vose zvavo, vakafanana nevanakomana vokuBhabhironi, vakaberekerwa munyika yevaKadheya.
16 Zvino akatanga kuvachiva paakangovaona,+ akavatumira nhume kuKadheya.+
17 Vanakomana vokuBhabhironi vakaramba vachipinda maaiva, pamubhedha wokuratidzirana rudo, vachimusvibisa nounzenza hwavo;+ uye akaramba achisvibiswa navo, uye mweya wake wakavafuratira, wanyangadzwa navo.
18 “Zvino akafukura mabasa ake oupfambi, akafukura kusapfeka kwake,+ zvokuti mweya wangu wakamufuratira, wanyangadzwa naye, sokufuratira kwakanga kwaita mweya wangu mukoma wake, wanyangadzwa naye.+
19 Akaramba achiwedzera mabasa ake oupfambi+ kusvikira ayeuka mazuva ouduku hwake,+ paakaita zvoupfambi ari munyika yeIjipiti.+
20 Akaramba achichiva sezvinoita varongo vevaya vane nhengo dzomuviri dzakaita senhengo dzembongoro hono uye vane nhengo dzokubereka nadzo dzakaita senhengo dzokubereka nadzo dzemabhiza makono.+
21 Iwe wakaramba uchifunga nezvokusazvibata kwawakaita uchiri muduku nokufungatirwa kwakaitwa chipfuva chako kubvira kuIjipiti,+ uchiitira mazamu ouduku hwako.+
22 “Naizvozvo, haiwa iwe Ohoribha, zvanzi naChangamire Ishe Jehovha, ‘Tarira ndichaita kuti vadiwa vako vakumukire,+ vaya vakafuratirwa nomweya wako, wanyangadzwa navo, uye ndichavaunza kuti vakurwise kumativi ose,+
23 vanakomana vokuBhabhironi+ nevaKadheya+ vose, Pekodhi+ naShoa naKoa, vanakomana vose vokuAsiriya vari pamwe chete navo, majaya akanaka, magavhuna nevatevedzeri vevatongi, vose zvavo, varwi nevakashevedzwa, vanotasva mabhiza, vose zvavo.
24 Vachauya kuzokurwisa nokutinhira kwengoro dzehondo nemavhiri,+ neungano yemarudzi, nenhoo huru nenhoo duku nengowani. Vachaenda kumativi ose kuti vakurwise, ini ndichavapa simba rokutonga, uye ivo vachakutonga nemitongo yavo.+
25 Ndichakuratidza shungu dzangu,+ uye ivo vachakurwisa vakashatirwa.+ Vachabvisa mhino yako nenzeve dzako, uye zvichasara pauri zvichaparara nebakatwa. Vachatora+ vanakomana vako nevanasikana vako,+ uye zvinhu zvako zvichasara vachazviparadza nomoto.+
26 Vachakupfekenura nguo dzako,+ votora zvinhu zvako zvakanaka.+
27 Ndichagumisa kusazvibata kwako,+ noupfambi hwako hwawakabva nahwo kunyika yeIjipiti;+ uye hauzozvitariri, hauzoyeukizve Ijipiti.’
28 “Nokuti zvanzi naChangamire Ishe Jehovha, ‘Tarira ndichakuisa mumaoko evaya vawakavenga, mumaoko evaya vakafuratirwa nomweya wako, wanyangadzwa navo.+
29 Vachaita chimwe chinhu kwauri vachikuvenga, votora zvinhu zvako zvose zvawakashandira zvakaoma, vokusiya usina kupfeka uye uri mushutu;+ uye kubudiswa pachena kwemabasa ako okufeva nokusazvibata kwako nemabasa ako oupfambi zvichafumurwa.+
30 Uchaitirwa zvinhu izvi nokuti wakatevera mamwe marudzi sezvinoitwa nepfambi,+ nokuti wakazvisvibisa nezvidhori zvavo zvinosemesa sendove.+
31 Wakafamba munzira yomukoma wako;+ uye ndichaisa kapu yake muruoko rwako.’+
32 “Zvanzi naChangamire Ishe Jehovha, ‘Uchanwira mukapu yomukoma wako, iya yakadzika uye yakafara.+ Uchava chinhu chinosekwa nechinonyombwa, nokuti kapu yacho ine zvizhinji.+
33 Uchazara nokudhakwa neshungu, nekapu yokukatyamara neyokuparadzwa, iyo kapu yomukoma wako Samariya.
34 Uchanwira mairi wopedza yose,+ uchan’un’una zvayenga zvayo zvevhu, uye uchadzura mazamu ako.+ “Nokuti ini ndazvitaura,” ndizvo zvinotaura Changamire Ishe Jehovha.’
35 “Naizvozvo zvanzi naChangamire Ishe Jehovha, ‘Zvawakandikanganwa,+ ukandirasira shure kwako,+ iwewo une mhosva yokusazvibata kwako neyemabasa ako oupfambi.’”
36 Zvino Jehovha akati kwandiri: “Mwanakomana womunhu, uchatonga+ Ohora naOhoribha+ wovaudza nezvezvinhu zvavo zvinosemesa here?+
37 Nokuti vakaita upombwe,+ maoko avo ane ropa,+ uye vakaita upombwe nezvidhori zvavo zvinosemesa sendove.+ Uyewo, vanakomana vavo vavakanga vandiberekera vakaita kuti vapinde mumoto kuti vave zvokudya zvazvo.+
38 Uyewo, izvi ndizvo zvavakandiitira: Vakasvibisa+ nzvimbo yangu tsvene+ pazuva iroro, uye vakasvibisa masabata angu.+
39 Pavakanga vauraya vana vavo nokuda kwezvidhori zvavo zvinosemesa sendove,+ ivo vakapindawo munzvimbo yangu tsvene pazuva iroro kuti vaisvibise,+ uye tarira! ndizvo zvavakaita mukati meimba yangu.+
40 Kuwedzera kune izvozvo, pavakatumira shoko kuvarume vaibva kure, vakanga vatumirwa nhume,+ zvino tarira! ivo vakabva vauya,+ ivo vawakanga wagezera,+ ukapenda maziso ako+ uye ukapfeka zvishongo.+
41 Iwe wakagara pamubhedha unokosha kwazvo,+ pamberi pawo paine tafura yezvokudya yakagadzirwa,+ uye wakaisa rusenzi+ yangu nemafuta angu pamusoro payo.+
42 Inzwi reboka revanhu vakagara zvakanaka raiva maari,+ uye pavarume vakabva kuvanhu vazhinji paiva nezvidhakwa+ zvaiunzwa zvichibva kurenje, zvakaisa zvishongo pamaoko evakadzi vacho nekorona dzakanaka mumisoro yavo.+
43 “Zvino ndakati kuna iye akanga apera noupombwe,+ ‘Zvino acharamba achiita upfambi hwake, iye wacho.’+
44 Vakaramba vachipinda maaiva, sokupinda kunoita munhu munenge muine mukadzi pfambi; vakapindawo saizvozvo maiva naOhora naOhoribha zvavaiva vakadzi vasingazvibati.+
45 Asi varume vakarurama,+ ndivo vachamutonga nomutongo wemhombwekadzi+ uye nomutongo wevanhukadzi vanoteura ropa;+ nokuti ivo imhombwekadzi, uye maoko avo ane ropa.+
46 “Nokuti zvanzi naChangamire Ishe Jehovha, ‘Ndichaita kuti ungano iuye kuzovarwisa+ uye ndichaita kuti vave chinhu chinotyisa nechinhu chokupamba.+
47 Ungano yacho ichavatema nematombo,+ uye vachatemwa nemapakatwa avo. Vachauraya vanakomana vavo nevanasikana vavo,+ uye vachapisa dzimba dzavo nomoto.+
48 Ndichaita kuti kusazvibata+ kugume munyika yacho,+ vakadzi vose vachafanira kubvuma kururamiswa nazvo, kuti varege kuita maererano nokusazvibata kwenyu.+
49 Vachaunza kusazvibata kwenyu pamusoro penyu,+ muchava nemhosva yezvivi zvezvidhori zvenyu zvinosemesa sendove; uye imi muchaziva kuti ndini Changamire Ishe Jehovha.’”+
Tumirawo vamwe
Tumirawo vamwe
Ezekieri 23
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=26&Chapter=23&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D23%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
WASHINGTON —
Mutevedzeri wemutungamiri wehurumende, VaArthur Mutambara, vanyorera mutauriri wedare reHouuse of Assembly, VaLovemore Moyo, pamwe nemutungamiri wedare reseneti, Amai Edna Madzongwe, vachivakurudzira kuti vasatambire kudzingwa kunonzi kwakaitwa nhengo shanu dzematare maviri aya neMDC inotungamirwa navaWelshman Ncube.
VaMutambara vanoti VaNcube havakwanise kudzinga nhengo idzi nokuti dzakasarudzwa ivo VaMutambara vari mutungamiri webato iri. VaMutambara vatiwo kusarudzwa kwaVaNcube kuri kupikiswa mudare repamusoro soro.
MDC-N inoti yakadzinga nhengo dzayo dzeHouse of Assemly dzinoti VaMaxwell Dube vekuTsholotsho South, VaThandeko Zinti Mkandla vekuGwanda North, na Muzvare Nomalanga Khumalo veUmzingwane.
Bato iri rinoti rakadzinga zvakare nhengo dzeseneti mbiri, VaDalumuzi Khumalo vekuLupane, pamwe chete naVaKembo Dube vekuUmzingwane.
Mutauriri weavo vanoti varimuMDC yaVaMutambara, VaMorgan Changamire, vanoti zvaitwa naVaNcube hazvizi pamutemo.
Asi mutauriri weMDC yaVaNcube, VaNhlanhla Dube, vanoti zviri kuitwa naVaMutambara hazvina nematuro ese.


text:
September 12-18
MAPISAREMA 120-134
Rwiyo 33 Nemunyengetero
Mashoko Ekusuma (3 min. zvichidzika)
PFUMA IRI MUSHOKO RAMWARI
“Rubatsiro Rwangu Runobva Kuna Jehovha”: (10 min.)
Pis 121:1, 2—Sezvo Jehovha ari iye akasika zvose, tine chikonzero chokuvimba naye (w04 12/15 12 ¶3)
Pis 121:3, 4—Jehovha anogara akagadzirira kubatsira vashumiri vake (w04 12/15 12 ¶4)
Pis 121:5-8—Jehovha anodzivirira vanhu vake (w04 12/15 13 ¶5-7)
-
Kuchera Pfuma muShoko raMwari: (8 min.)
Pis 123:2—Mufananidzo unotaura ‘nezvemaziso evashumiri’ unorevei? (w06 9/1 15 ¶4)
Pis 133:1-3—Ndechipi chimwe chidzidzo chatinowana mupisarema iri? (w06 9/1 16 ¶3)
Ndinodzidzei nezvaJehovha kubva pakuverenga Bhaibheri kwevhiki rino?
Ipfungwa dzipi dziri pakuverenga Bhaibheri kwevhiki rino dzandinogona kushandisa muushumiri?
-
Kuverenga Bhaibheri: (4 min. zvichidzika) Pis 127:1–129:8
SHANDA NESIMBA MUUSHUMIRI
Paunoona Munhu Kekutanga: (2 min. zvichidzika) Kavha yewp16.5—Taura zvakanaka nasaimba anenge akagumbuka.
Paunodzokera: (4 min. zvichidzika) Kavha yewp16.5—Koka munhu wacho kumusangano.
Chidzidzo cheBhaibheri: (6 min. zvichidzika) fg chidzidzo 8, mubvunzo 4—Batsira waunodzidza naye kuona kuti angashandisa sei zvaadzidza.
KURARAMA KWECHIKRISTU
Rwiyo 114
Jehovha Akandiitira Zvakawanda: (15 min.) Ratidzai vateereri vhidhiyo inonzi Jehovha Akandiitira Zvakawanda. (Endai pakanzi NEZVEDU > MABASA.) Kurukurai navo mibvunzo inotevera: Jehovha akabatsira sei Crystal, uye izvi zvakaita kuti aitei? Zvii zvaanoita kana akatanga kunetseka nezvakamboitika kwaari? Wadzidzei panyaya yaCrystal?
Chidzidzo cheBhaibheri Cheungano: (30 min.) ia Mhedziso ¶1-13
Kudzokorora Zvadzidzwa Uye Kutaura Zvichadzidzwa Vhiki Rinotevera (3 min.)
Rwiyo 119 Nemunyengetero


text:
ZVAKAITIKA GORE RAKAPERA
Vanoonga Watchtower RAIBHURARI YEPAINDANETI
Musi wa28 June 2013, jw.org yaiva nechiziviso chokuti Watchtower RAIBHURARI YEPAINDANETI yakanga yava kuwanika mumitauro 100. Watchtower RAIBHURARI YEPAINDANETI inoita kuti munhu akwanise kutsvakurudza sezvaanoita paWatchtower Library, inowanika paCD-ROM. Inogonawo kushandiswa pamidziyo yakawanda inoenda paIndaneti, yakadai sekombiyuta kana kuti laptop, tablet, kana kuti smartphone. Zvinyorwa zvakawanda zviri paraibhurari yacho zvine misi inobvira mugore ra2000 zvichienda mberi. Panewo Shanduro yeNyika Itsva uye Insight on the Scriptures mumitauro yakawanda. Pakanzi Tsvaga panogona kushandiswa kutsvaka shoko, chikamu chemashoko, kana kuti mashoko anoenderana, sezvinogona kuitwa paWatchtower Library. Uchishandisa raibhurari iyi yepaindaneti, unogona kutsvakurudza magwaro kana kuti mashoko mune mumwe mutauro wobva waita kuti zvaunenge watsvakurudza zvacho zvibudewo mune mumwe mutauro panguva imwe chete. Aya ndemamwe mashoko okuonga raibhurari iyi inobatsira zvikuru pakutsvakurudza:
“Ndinokutendai zvikuru neWatchtower RAIBHURARI YEPAINDANETI. Ndakafara chaizvo pandakaona raibhurari iyi itsva inobatsira pakudzidza. Handina kana karuzivo zvako nezvekugadzira mapurogiramu ekombiyuta kana kuti zveWeb design, asi ndinonyatsoona kuti raibhurari iyi ndeyemhando yepamusoro. Zvinonyatsoratidza kuda kwamunoita muvakidzani, hama dzenyu, uye Jehovha. Kugadzirwa kweWatchtower RAIBHURARI YEPAINDANETI kunonyatsoratidza kuti mune hanya. Handina kumbobvira ndafunga kuti ndaizowana chipo chakanaka zvakadai chinoratidza rudo uye rupo kubva kuna Baba vangu vokudenga, Jehovha. Ndinokutendai zvikuru.”—A., Argentina.
“Zvandishamisa chaizvo! Nhasi masikati ndaenda paWatchtower RAIBHURARI YEPAINDANETI, uye pamitauro mitsva yanga iripo panga painewo Haitian Creole. Handina kumbobvira ndafunga kuti izvi zvaizoitika. Zviri pachena kuti kubva mutsamba ino munogona kuona kuti ndiri kutopererwa nemashoko. Dai Jehovha akakomborera zvose zvamuri kuita, uye dai mudzimu wake mutsvene ukaramba uchikutungamirirai.”—D.C., United States.


text:
Kwakange kwapera almost 3 weeks kubva pandakarohwa newonderful dhik yaTicha mukomana wedu webasa apo baba vevana vange vaenda kuHarare kuconference yekubasa. Chaindinetsa ndechekuti ndange ndava kuramba ndichingorota Ticha asina kupfeka achiuya kwandiri nezimboro rake riya range andishanda naro but chaindibhowa dechekuti ndaibva ndamuka kubva muhope.
So many times ndakambotraya kudzokera kunorara zvekufosekedza hoping kuti ndingangoita lucky ndikarota the same thing kuti ndikwirane naTicha muhope imomo again but as you know hazvaimboitika. Apa ini nemurume wangu tange tabvumirana kuti pay yaTicha ikwidzirwe by 50% sezvandakamutaurira Ticha as a gift musi watakwirana. Murume wangu aisaziva ofcourse kuti ndipo pange pane nyaya yacho. In only 3 weeks Ticha ange avakutengawo tuhembe tunotaridzika pluz the other day
ndakange ndamutengera matennis enikes nekatrack-suite keaddidas zvandange ndaonawo zviri pasero zvekuti chikomana ichi change chavakutotarisikawo, chavakutondityora moyo every second mufunge zvenyu.
I can’t even imagine kuti ndange ndavakutotadza kurara nepamusana pekamusevenzi katakapika paMbare kasina kana chii zvacho kachitotsvaga pekusevenza kuti kawane chekudya chete. On the other hand ndaizongozvidzora nekuti maybe ifood yangu yandange ndamufidha nayo for the past 2 years yange yaenda kunokudza mboro yaTicha kudaro but on the other hand then what about yababa vevana? Ko zvavariwozve vanotodya more pluz special food, ko zvino sei vange vane kamboro kadiki pane rekaTicha aka?
Zvisinei, baba vevana ndipowo pavakauya iri Wednesday manheru vachibva kubasa vachindiudza kuti vange varikuzoenda kuMalaysia nebasa for 2weeks kubva Friday yatazoibata week iyoyo. Ipapo ndakarohwa nehana ndichifunga kuti zvino Ticha uya avakuzowanazve imwe chance like this here, inga mwari anondida veduwee. Ndakaramba ndakanyarara kunge munhu ange arasika mumhute then murume wangu ndokuzoti ko zvaita sei? Ini ndakabva ndakurumidza kufunga ndikabva ndati, ‘ Inga pabasa penyu apa mavakwira ladder chaizvo, kubva mapihwa trip yeoverseas, ndiko kubudirira ka uku’. Rume rakanyemwerera richibva rati,’Haaa tirikumboedza mai Chipo, hameno, mwari wacho akada, zvimwe tichangozoitwawo vakuru-vakuru zvikanaka’. Ini nechemumoyo ndakangoti zvangu , kuswera uchienda kwese kure uko panzvimbo yekunotsvaga midzi yekuti mboro ikure kuMbare uko pedyo-pedyo apa. Takazopedza Thursday yacho tichitenga twekuti baba vevana vafambe zvakanaka.
Continue reading Go to Page 2
Friday makuseni ndakaudza Ticha kuti ndaida kuzomuona manheru acho iwayo nekuti pane kabasa kandaida kuti aite for me. Aifanirwa kuuya akageza nekuti pane vanhu vechechi vange vachizouya pamba. Manheru kuma6 takanokwidza baba Chipo ndege yaienda nekuLondon. Tichingobvapo ndakaendesa sisi nevana kumba ndokubva ndananga kuMbare kunotenga vhuka-vhuka ndichigadzirira Ticha because musi uyu ndaida kuti kana zvichibvira andiuraye zvake nekusvira. Pandakasvika kumba Ticha ange atova pamba akapfeka track-suite yake itsva but ndakamuudza kuti adiridze maruva ekuseri kwemba. Ndakaudza sisi kuti vana vaifanirwa kunorara nekuti taida kufumira kuenda kuLion & Cheetah Park mangwana acho sekuti yaiva Saturday. Vana vedu 2 vakabva vanorara chopaz nekuti hapana chimwe chavaida kupfuura kuendeswa kunoona mhuka.
Sisi vakazonorarawo sekuti vainge vachizoendawo ku Park nesu. Ndakazovhura window rekuback kwemba ndavakudaidza Ticha nekanzwi kari pasi-pasi kuitira kuti vanhu vepanext door vasanzwe sekuti dzange dzavakuenda kuma9 apa Ticha achiri panze. Ticha akauya ndikamuvhurira door kuti apinde ndikabva ndamubata ruoko ndakananga kukitchen naye. Ndakamuvhunza kuti aida tea here sekuti kunze kwange kuchitonhorera iye akati hongu. Nechemumoyo ndakabva ndati nhasi wamama chete , ndiyo chance yandaida yekuisa vhuka-vhuka iya yandange ndatenga kune kasekuru kaye kuMbare. Ndakaisa vhuka-vhuka iya mutea yaTicha pamwe chete nemasamba zvekuti Ticha haana kana kumbozviona. Akamwa tea iya zvekukurumidza sekuti kunze kwacho kwange kwamutonhorawo zveshuwa. Achingopedza ndakabva ndamubvunza kuti “Nhai Ticha unofungei nemusi uya”, iye ndokuti “Hapana, asi pane chandakatadza here”.
Ndakabva ndanyemwerera nekuti ndakaona kuti azviona kuti pane kwandange ndakanga. Ndisati ndataura zvakawanda ndakabva ndaenda kumashure kwecheya yaTicha ndokubva ndaita zvekumumbundira from behinda uku mazamu angu akazadza mugotsi rake and then uku ruoko rwangu ruchipuruzira zimboro raiva mukati mebhurugwa rake. It seems Ticha aisapfeka pant becoz rakabva rati zvamu kusimudza bhurugwa.Handina kuda zvekutora nguva yakawanda sekuti ndange ndasuwira zimboro iri zveshuwa, pluz ndaisaziva kuti Ticha achati chii nezvandange ndavakuzoita but heii angarambe kukwira ndiani;
Ticha aiva nezimboro zvake but anenge aivawo munzara zvekuti kwaari dzange dzawira mutswanda. Yaive manna from heaven yaaisambofungira at all. Ipapo ndakabva ndaziva kuti vhuka-vhuka iya yange ichazopika in a few seconds saka zvaitova better kuti izopika tavapakati. Ndakamubvisa trauzi chopaz mukitchen imomo ndokubva rati weeee zimboro kunditarisa kunge rovambira zvekuti ndakabva ndariti dzvii
ndokumborishekasheka back and forth kudai soo. Pasina taimu ndakabva ndamudhonza Ticha uya by the mboro ndichienda naye kubedroom achiita kunge mombe yakasungirirwa. Tasvika ndakakurumidzadzawo kubvisa hembe sekuti ndakange ndisina kupfeka kemukati already.
Ndakaedza kuisa zimboro raTicha mukanwa like before but maihweee zvakaitika apa zvakandishamisa; it seems kunge range rakura more kukunda that last time yandakakweshana neshasha iyi, rakatadza kukwana mukanwa mufunge. Ndakaedza zvikaramba ndaikatanga kuita zvekuisa mate nekurinanzva-nanzva all over chete. Iyi yaive jackpot chaiyo kwandiri, handina kumbofa ndakafunga kuti muhupenyu hwangu ndichazoona zimboro rakadai to my reach at any time mufunge.
Rakaita zvekumira kuti twii sekuti vhuka-vhuka iya inenge yange yava kutanga kupicka manje uku Ticha ange angotarisa mudenga akashama muromo zvekuti dai paive nenhunzi yaingopinda mukanwa ichizongobudawo yavakuda. Aiita kunge munhu abatwa nemagetsi kuomesa muviri wese uku akabata musoro nemaoko ese kunge soja ririkusarenda. Ndaiti ndikaridhonzera pasi zimboro riya chopaz then ndodhonzera machende mudenga chopaz kunge munhu arikumutsa chigayo. For 30 minutes chaidzo Ticha handifunge kuti aiziva kwaange ari nekuti mururme akange amukirwa zvaasati or zvandisati ndamboonawo neni. Ndakazomupushira pabed akadonha pasina kana kupipa
maziso akatarisa mudenga chete then ini ndokubva ndamujambira kunomugarira pamuromo nebeche rangu range ratozvimba uku ndokuchisvikirazve zimboro raTicha nemuromo kuita sikisi to nine setup zvekuti pakaita aluta continua chaiyo.
Ticha akangobva ati beche mukanwa ndooo akabata zvidya zvangu achizviparadzanisa kunge muti werekeni uku
rurimi ruchindipinda pakati pematinji kunge even mboro izvi zvakandishamisa nekuti rurimi rwaTicha rwaiita kunge rwange rwamirawo futi kunge mboro zvekuti I didn’t know kuti vhuka-vhuka inokwanisa kumisa zvese nerumi-nerurimi kudaro. Ndakakoira rurimi irworwo zvekuti ndakatanga kuita dzungu nekunakirwa ndichiwedzera kufoseredza matinji angu mukanwa maTicha zvekuti nekutota kwange kwaiita beche rangu Ticha aiita kunge kamwana kabva kugezeswa kumeso nesipo but kasina kuzopukutwa netauro.
Beche rangu rakange ranzwa nekumira/zvimba zvekuti it seems ndange ndavakutovhara mhino dzaTicha kuti asawane mweya wekufema by mistake zvekuti Ticha akaedza kundisimudzira mudenga uku achiita kunge achanditsemura nekuvhura zvidya zvangu. Paakandisimudzira a little bit ndakarwisa nekuti ndaisada kuti abvise rurimi rwake pacl!t yangu yange yakamira kunge kamboyo kechikomana chine 4 yrs chichangomuka muhope.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
43 Zvino akandiendesa kugedhi, iro gedhi rakatarira nechokumabvazuva.+
2 Uye tarira! kubwinya+ kwaMwari waIsraeri kwakanga kuchibva nechokumabvazuva,+ inzwi rake rakanga rakaita sokutinhira kwemvura zhinji;+ uye nyika yakavhenekerwa nokubwinya kwake.+
3 Zvakanga zvakaita sezviya zvandakanga ndamboratidzwa,+ zvandakanga ndamboratidzwa pandakauya kuzoparadza guta;+ uye paiva nezvandakaona zvakanga zvakaita sezviya zvandakaona pedyo norwizi rwaKebhari,+ uye ini ndakawira pasi nechiso changu.
4 Zvino kubwinya+ kwaJehovha kwakapinda muImba nenzira yokugedhi rakanga rakatarira nechokumabvazuva.+
5 Mudzimu wakandisimudza,+ ukandipinza muchivanze chomukati, uye tarira! Imba yacho yakanga yazara nokubwinya kwaJehovha.+
6 Zvino ndakatanga kunzwa mumwe munhu achitaura neni ari muImba yacho,+ uye murume uya akanga amira pedyo neni.+
7 Iye akati kwandiri:
“Mwanakomana womunhu, iyi ndiyo nzvimbo yechigaro changu choumambo+ nenzvimbo yetsoka dzangu,+ pandichagara pakati pevanakomana vaIsraeri nokusingagumi;+ uye imba yaIsraeri haizosvibisizve zita rangu dzvene,+ ivo uye madzimambo avo,+ nokufeva kwavo uye nezvitunha+ zvemadzimambo avo paanofa,
8 nokuisa chikumbaridzo chavo pamwe chete nechikumbaridzo changu negwatidziro ravo pedyo negwatidziro rangu, pakati pangu navo paine madziro.+ Vakasvibisa zita rangu dzvene nezvinhu zvavo zvinosemesa zvavakaita,+ zvokuti ndakavaparadza ndakatsamwa.+
9 Zvino ngavabvise ufeve hwavo+ nezvitunha zvemadzimambo avo vazviise kure neni,+ uye ini ndichagara pakati pavo nokusingagumi.+
10 “Zvino iwe, haiwa mwanakomana womunhu, udza imba yaIsraeri nezveImba yacho,+ kuti vanyadziswe nokuda kwokukanganisa kwavo,+ uye ngavayere mavakirwo ayo.
11 Kana vakanyara nokuda kwezvose zvavakaita, uvazivise uye unyore purani yeImba yacho+ vachizviona, nokurongwa kwayo nemokubuda namo mayo nemokupinda namo mayo, nepurani dzayo dzose nokurondedzerwa kwayo kwose, nepurani dzayo dzose nemitemo yayo yose, kuti vachengete purani yayo yose nokurondedzerwa kwayo kwose, uye kuti vazviite.+
12 Uyu ndiwo mutemo weImba yacho. Pamusoro pegomo, nharaunda yayo yose yakaipoteredza chinhu chitsvenetsvene.+ Tarira! Uyu ndiwo mutemo weImba yacho.
13 “Uku ndiko kuyerwa kweatari mumakubhiti,+ kubhiti rimwe chete rakareba kubhiti rimwe chete noupamhi hwechanza.+ Pasi payo ikubhiti rimwe chete. Kufara kwayo ikubhiti rimwe chete. Mukombero wayo uri pamusoro pomuromo wayo kupoterera, wakafara sezvinoita minwe kana yatambanudzwa. Izvi ndizvo zvakaita pasi peatari.
14 Kubvira pasi pauriri kusvikira parukuva rwepasi rwakapoterera pane makubhiti maviri, kufara kwacho ikubhiti rimwe chete. Kubvira parukuva ruduku rwakapoterera kusvikira parukuva rukuru rwakapoterera pane makubhiti mana, uye kufara kwarwo ikubhiti rimwe chete.
15 Choto cheatari makubhiti mana, uye kubva pachoto cheatari zvichikwira kumusoro pane nyanga ina.+
16 Choto cheatari chakareba makubhiti gumi nemaviri, chakafara makubhiti gumi nemaviri,+ mativi acho mana akaenzana.+
17 Rukuva rwakapoterera rwakareba makubhiti gumi nemana, rwakafara makubhiti gumi nemana, kumativi arwo mana; uye mukombero wakaipoterera ihafu yekubhiti, uye pasi payo ikubhiti rimwe chete kupoterera.
“Matanho ayo akatarira kumabvazuva.”
18 Zvino iye akati kwandiri: “Mwanakomana womunhu, zvanzi naChangamire Ishe Jehovha, ‘Iyi ndiyo mirau yeatari pazuva rainogadzirwa, kuti mupe zvinopiwa zvinopiswa zvakakwana+ pamusoro payo uye kuti musase ropa pamusoro payo.’+
19 “‘Unofanira kupa vapristi vevaRevhi,+ vevana vaZadhoki,+ vaya vanoswedera kwandiri,’+ ndizvo zvinotaura Changamire Ishe Jehovha, ‘nzombe duku, mukono unobva paboka kuti uve chinopiwa chechivi,+ kuti vandishumire.
20 Unofanira kutora rimwe ropa rayo, woriisa pamusoro penyanga dzayo ina nepamakona ayo mana orukuva rwakapoterera nepamusoro pomukombero wakapoterera, woinatsa pachivi,+ woiyananisira.+
21 Unofanira kutora nzombe duku, icho chinopiwa chechivi, uye mumwe munhu anofanira kuipisira munzvimbo yakatarwa yeImba yacho, kunze kwenzvimbo tsvene.+
22 Pazuva rechipiri uchaswededza gotora rembudzi, rakanaka, kuti rive chinopiwa chechivi; uye vanofanira kunatsa atari yacho pachivi sokuinatsa kwavakaita pachivi vachishandisa nzombe duku.’
23 “‘Kana wapedza kuinatsa pachivi uchaswededza nzombe duku, mwana wemombe mukono unobva paboka remombe, wakanaka, negondohwe rinobva paboka remakwai, rakanaka.
24 Unofanira kuzviswededza pamberi paJehovha, uye vapristi vachamwaya munyu pamusoro pazvo vozvipa+ kuti zvive chinopiwa chinopiswa chakakwana kuna Jehovha.
25 Uchapa nhongo kuti ive chinopiwa chechivi chezuva racho kwemazuva manomwe;+ uye nzombe duku, mwana wemombe mukono unobva paboka remombe, negondohwe rinobva paboka remakwai, zvakakwana, vachazvipa.
26 Vachayananisira+ atari kwemazuva manomwe, uye vanofanira kuichenesa, voitsaurira.
27 Vachapedza mazuva acho. Zvino pazuva rechisere,+ kubvira ipapo vapristi vachapa chinopiwa chinopiswa chakakwana chenyu imi nezvibayiro zvenyu zvokugoverana pamusoro peatari; uye ndichakufarirai,’+ ndizvo zvinotaura Changamire Ishe Jehovha.”
Tumirawo vamwe
Tumirawo vamwe
Ezekieri 43
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=26&Chapter=43&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D43%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Zvatinodzidza Mumunyengetero Wakanyatsogadzirirwa
“Ngavarumbidze zita renyu rinokudzwa.”—NEH. 9:5.
1. Igungano ripi rakaitwa nevanhu vaMwari ratichakurukura nezvaro uye mibvunzo ipi inovapo?
“SIMUKAI, rumbidzai Jehovha Mwari wenyu narini kusvikira narini.” Nemashoko iwayo anokurudzira, vanhu vaMwari vekare vakaunganidzwa kuti vanyengetere pamwe chete uye munyengetero iwoyo ndemumwe weminyengetero yakareba chaizvo iri muBhaibheri. (Neh. 9:4, 5) Kuungana kwacho kwakaitika muJerusarema pazuva rechi24 romwedzi wechinomwe wechiJudha unonzi Tishri muna 455 B.C.E. Patinenge tichikurukura zvakaitika zuva iri rinokosha risati rasvika, zvibvunze kuti: ‘Chii chaigara chichiitwa nevaRevhi chakaita kuti gungano iri ribudirire? Zvii zvimwe zvandingadzidza mumunyengetero uyu wakanyatsogadzirirwa?’—Pis. 141:2.
MWEDZI WAIKOSHA
2. VaIsraeri vakatisiyira muenzaniso upi wakanaka pagungano ravakaita pavakapedza kuvakazve rusvingo rweJerusarema?
2 Pachine mwedzi gungano iri risati raitwa, vaJudha vainge vapedza kuvakazve rusvingo rweJerusarema. (Neh. 6:15) Vanhu vaMwari vakapedza basa iri mumazuva 52 chete, uye vakabva vaisa pfungwa dzavo pazvinhu zvokunamata. Saka pazuva rokutanga romwedzi waTishri, vakaungana panzvimbo yaiungana vanhu kuti vanzwe Ezra nevamwe vaRevhi vachiverenga mutemo zvinonzwika uye vachiutsanangura. Mhuri imwe neimwe, kusanganisira “vose vakanga vave kuziva zvokugona kuteerera,” vakamira, vakateerera “kubvira utonga huchitsvuka kusvikira masikati.” Chokwadi uyu muenzaniso wakanaka kune vaya vanopinda misangano muDzimba dzoUmambo dzakanaka! Asi pamisangano yakadaro, pfungwa dzako dzinombombeya-mbeya here wotanga kufunga zvimwe zvinhu zvisingakoshi? Kana uchimbodaro, funga muenzaniso wevaIsraeri ivavo vakateerera ndokunyatsofungisisa zvavakanzwa zvokuti vakatosvika pakusvimha misodzi nemhaka yokusateerera kwavaiita Mutemo waMwari.—Neh. 8:1-9.
3. VaIsraeri vakateerera murayiro upi?
3 Zvisinei, iyi yaisava nguva yokureurura zvivi. Raiva zuva romutambo uye Jehovha aida kuti vanhu vafare vachimunamata. (Num. 29:1) Saka Nehemiya akaudza vanhu kuti: “Endai, mudye zvinhu zvakakora, munwe zvinhu zvinotapira, mutumire migove yezvokudya kune uyo asina chaagadzirirwa; nokuti zuva rino idzvene kunaShe wedu, musarwadziwa, nokuti mufaro waJehovha ndiyo nhare yenyu.” Zvinofadza kuti vanhu vakateerera, uye iri rakava zuva ‘rokufara kwazvo.’—Neh. 8:10-12.
4. Chii chakaitwa nemisoro yemhuri dzechiIsraeri, uye chii chinokosha chakaitwa paMutambo Wematumba?
4 Zuva rakatevera, misoro yemhuri yakaungana kuti ione zvaifanira kuitwa nevaIsraeri kuti vanyatsotevedzera Mutemo waMwari. Pakudzidza kwavakaita Magwaro, vakaona kuti mumwedzi wechinomwe vaifanira kuita Mutambo Wematumba pamwe chete nokuungana kukuru kwaibva musi wa15 kusvika musi wa22 wemwedzi waTishri, uye vakabva vatanga kugadzirira. Uyu ndiwo Mutambo Wematumba wakabudirira chaizvo kubvira pamazuva aJoshua uye “pakava nokufara kukuru kwazvo.” Chimwe chinhu chinokosha chakaitwa pamutambo uyu kwaiva kuverengwa kweMutemo waMwari zvinonzwika, “zuva nezuva, kubvira pazuva rokutanga kusvikira pazuva rokupedzisira.”—Neh. 8:13-18.
ZUVA ROKUREURURA
5. Vanhu vaMwari vakaitei vaRevhi vasati vavanyengeterera?
5 Pashure pemazuva maviri mutambo wapera, nguva yokuti vaIsraeri vachireurura zvivi zvavo yainge yasvika sezvo vainge vakundikana kuteerera Mutemo waMwari. Iri raisava zuva rokupembera. Asi vanhu vaMwari vakatsanya uye vakapfeka masaga kuratidza kusuruvara. Mutemo waMwari wakaverengwazve kweanenge maawa matatu mangwanani. Ava masikati, “vaireurura nokukotamira Jehovha Mwari wavo.” Zvadaro vaRevhi vakabva vapa munyengetero wavo wakanyatsogadzirirwa vachimiririra vanhu vose. —Neh. 9:1-4.
6. Chii chakaita kuti vaRevhi vape munyengetero nemwoyo wose, uye tinodzidzei?
6 Zviri pachena kuti kuverenga kwaiita vaRevhi Mutemo waMwari nguva dzose kwakavabatsira kugadzirira munyengetero uyu womwoyo wose. Ndima gumi dzokutanga dzinonyanya kutaura nezvemabasa aJehovha uye unhu hwake. Dzimwe dzasara dzinonyanya kutaura ‘nezvengoni zhinji’ dzaMwari uye mashoko okubvuma kuti vaIsraeri vainge vasina kukodzera kuratidzwa ngoni dzakadaro. (Neh. 9:19, 27, 28, 31) Minyengetero yedu ichavawo yemwoyo wose kana tikafungisisa Shoko raMwari zuva nezuva sezvaiita vaRevhi. Kana tikadaro tinenge tichibvumira Jehovha kuti ataure nesu tisati tanyengetera uye tichava nezvakawanda zvokutaura.—Pis. 1:1, 2.
7. VaRevhi vakakumbirei kuna Mwari, uye tinodzidzei?
7 Munyengetero uyu unongova nechikumbiro chimwe chete. Chikumbiro ichi chiri muchikamu chechipiri chendima 32, iyo inoti: “Zvino, haiwa Mwari wedu, Mwari mukuru, ane simba neanotyisa, anochengeta sungano nokuva nomutsa worudo, musarega kutambudzika kwose kwakatiwana, isu nemadzimambo edu nemachinda edu nevapristi vedu nevaprofita vedu nemadzitateguru edu nevanhu venyu vose kubvira pamazuva emadzimambo eAsiriya kusvikira nhasi, kuchioneka sokuduku pamberi penyu.” VaRevhi vakatisiyira muenzaniso wakanaka wokutanga nokurumbidza uye kutenda Jehovha tisati takumbira zvatinoda muminyengetero yedu.
KURUMBIDZA ZITA RAMWARI RINOKUDZWA
8, 9. (a) VaRevhi vakatanga sei munyengetero wavo? (b) VaRevhi pavakataura nezvemauto maviri okudenga, vanofanira kunge vaitaura nezvei?
8 Kunyange zvazvo munyengetero wavo wainge wakanyatsogadzirirwa, vaRevhi ava vaizvininipisa uye vainzwa sokuti mashoko avo aisakwanisa kunyatsorumbidza Jehovha. Saka munyengetero wavo wakatanga nemashoko okuzvininipisa vachikumbirira vanhu vaMwari kuti: “Ngavarumbidze zita renyu rinokudzwa, rinokudzwa kupfuura kukomborera kwose nokurumbidza.”—Neh. 9:5.
9 Munyengetero wacho wakaenderera mberi uchiti: “Ndimi Jehovha moga; ndimi makaita matenga, iko kumatengatenga, neuto razvo rose, nyika nezvose zviri mairi, makungwa nezvose zviri maari; uye muri kuzvichengetedza zvose zviri zvipenyu; uye uto rokumatenga riri kukukotamirai.” (Neh. 9:6) Chokwadi Jehovha Mwari ndiye akasika zvinhu zvose zviri kumatenga kusanganisira mapoka enyeredzi asingaverengeki. Ndiye akasikawo zvinhu zvose zviri panyika yedu yakanaka chaizvo akaita kuti pave nezvinhu zvipenyu zvakasiyana-siyana zvinoramba zvichiberekana. Ngirozi tsvene dzaMwari dzakaonawo kusikwa kwezvinhu zvose izvi uye dzinogona kutsanangurwawo ‘seuto rokumatenga.’ (1 Madz. 22:19; Job. 38:4, 7) Uyewo ngirozi dzinozvininipisa padzinoita zvinodiwa naMwari dzichishumira vanhu vane zvivi “vachagara nhaka yoruponeso.” (VaH. 1:14) Isu tinogona kutevedzerawo ngirozi nokushumira Jehovha takabatana seuto rakanyatsorongeka.—1 VaK. 14:33, 40.
10. Chii chatinodzidza pane zvakaitirwa Abrahamu naMwari?
10 VaRevhi vakabva vataura nezvezvakaitirwa Abramu naMwari. Abramu akasvitsa makore 99 asina mwana nemudzimai wake akanga asingabereki, Sarai. Jehovha akabva amuchinja zita rake kuti anzi Abrahamu, zvinoreva kuti “baba vemarudzi mazhinji.” (Gen. 17:1-6, 15, 16) Mwari akavimbisawo Abrahamu kuti mwana wake ndiye aizogara nhaka nyika yeKenani. Vanhu vanowanzokanganwa zvavanovimbisa, asi Jehovha haadaro. VaRevhi vakanyengetera vachiti: “Ndimi Jehovha Mwari wechokwadi, makasarudza Abramu, mukamubudisa muUri yevaKadheya, mukamutumidza kuti Abrahamu. Makawana mwoyo wake wakatendeka pamberi penyu; naizvozvo makaita sungano naye kuti mumupe nyika yevaKenani, . . . kuti muipe vana vake; uye makaita zvamakataura, nokuti makarurama.” (Neh. 9:7, 8) Kudai tikatevedzera Mwari wedu akarurama nokugara tichiedza kuita zvatinenge tavimbisa.—Mat. 5:37.
KURONDEDZERA ZVINHU ZVAKAITWA NAJEHOVHA
11, 12. Tsanangura zvinorehwa nezita raJehovha uye kuti akaratidza sei zvarinoreva pane zvaakaitira vazukuru vaAbrahamu.
11 Zita rokuti Jehovha rinoreva kuti “Anoita Kuti Zvinhu Zvive Sezvaanoda.” Izvi zvinoreva kuti Mwari anoramba achishanda kuti azadzise zvaanovimbisa. Izvozvo zvinonyatsooneka pane zvaakaitira vazukuru vaAbrahamu pavaiva varanda muIjipiti. Panguva iyoyo zvaiita sezvisingaiti kuti rudzi rwose rwusunungurwe uye rwugare muNyika Yakapikirwa. Zvisinei, Mwari akaita zvose zvaidiwa kuti azadzise vimbiso yake zvichiita kuti akodzerwe nezita rake rokuti Jehovha.
12 Munyengetero wakanyorwa naNehemiya unoti nezvaJehovha: “Makaona kutambudzika kwemadzitateguru edu muIjipiti, mukanzwa kuchema kwawo paGungwa Dzvuku. Makabva maitira Farao nevashandi vake vose nevanhu vose vomunyika yake zviratidzo nezvishamiso, nokuti maiziva kuti vaizvikudza pamberi pavo; uye makazviitira zita sezvazvakaita nhasi. Makakamura gungwa pamberi pavo, zvokuti vakayambuka nepakati pegungwa nepanyika yakaoma; uye makakanda vaivatevera munzvimbo dzakadzika, sedombo mumvura ine simba.” Munyengetero wacho unobva wawedzera zvimwe zvakaitirwa vanhu naJehovha uchiti: “Mukakunda vagari vomunyika yacho pamberi pavo, ivo vaKenani . . . Vakatora maguta akavakirirwa nenyika yakaorera, vakaita kuti dzimba dzakazara nezvinhu zvose zvakanaka dzive dzavo, migodhi yemvura yakacherwa, minda yemizambiringa neminda yemiorivhi nemiti yezvokudya mizhinji, vakatanga kudya, vakaguta, vakakora, vakafara nokuda kwokunaka kwenyu kukuru.”—Neh. 9:9-11, 24, 25.
13. Jehovha akatarisira sei vaIsraeri pakunamata, asi vakaita sei?
13 Pane zvimwe zvakawanda zvairamba zvichiitwa naMwari kuti azadzise chinangwa chake. Somuenzaniso, vaIsraeri vachangobuda muIjipiti, Jehovha akavatarisira pane zvokunamata. VaRevhi pavainyengetera vakati nezvaMwari: “Makaburukira paGomo reSinai mukataura navo muri kudenga, mukabva mavapa zvamakatonga zvakarurama nemitemo yechokwadi, mirau yakanaka nemirayiro.” (Neh. 9:13) Jehovha akaedza kudzidzisa vanhu vake achiitira kuti vakwanise kutakura zita rake dzvene sevanhu vaizogara nhaka Nyika Yakapikirwa, asi havana kuteerera zvinhu zvakanaka zvavakadzidza.—Verenga Nehemiya 9:16-18.
VAISRAERI VAIFANIRA KURANGWA
14, 15. (a) Jehovha akaratidzira sei ngoni vanhu vake vaitadza? (b) Tinodzidzei pamabatiro akaita Mwari vaIsraeri?
14 Mumunyengetero wavo, vaRevhi vakataura zvivi zviviri zvakaitwa nevaIsraeri vachangobva kuvimbisa kuti vaizoteerera Mutemo waMwari paGomo reSinai. Saka vaifanira kufira murenje. Asi munyengetero wacho unorumbidza Jehovha uchiti: “Nengoni dzenyu huru hamuna kuvasiya murenje. . . . Kwemakore makumi mana makavagovera zvokudya . . . Hapana chavakashaya. Nguo dzavo hadzina kusakara, netsoka dzavo hadzina kuzvimba.” (Neh. 9:19, 21) Mazuva ano, Jehovha anotipawo zvose zvatinoda kuti timushumire takatendeka. Ngatisambofa takaita sezviuru zvevaIsraeri zvakafira murenje nemhaka yokusateerera uye kusava nokutenda. Chokwadi, zvinhu izvozvo “zvakanyorwa kuti tinyeverwe isu tasvikirwa nokuguma kwemamiriro ezvinhu epanguva ino.”—1 VaK. 10:1-11.
15 Zvinosuwisa kuti vaIsraeri pavakapinda muNyika Yakapikirwa, vakatanga kunamata vanamwari vevaKenani. Kunamata kwevaKenani kwaisanganisira kuita zvounzenza uye kupa vana vavo sezvibayiro. Saka Jehovha akarega rudzi rwaainge asarudza rwuchidzvinyirirwa nemarudzi akapoteredza. Pavakapfidza, Jehovha akavanzwira ngoni akavakanganwira uye akabva avanunura pavavengi vavo. Pose pavaimutadzira seizvi, Jehovha airamba ‘achivanunura.’ (Verenga Nehemiya 9:26-28, 31.) VaRevhi vakareurura vachiti: “Makavanzwira tsitsi kwemakore mazhinji, mukaramba muchivapupurira nomudzimu wenyu muchishandisa vaprofita venyu, asi havana kuteerera. Makazovaisa muruoko rwemarudzi enyika dzacho.”—Neh. 9:30.
16, 17. (a) Chii chakaitika vaIsraeri pavakatangazve kusateerera Jehovha? (b) VaIsraeri vakareurura kuti chii, uye vakavimbisei?
16 Kunyange pavakadzoka kubva kuBhabhironi, vaIsraeri vakatangazve kusateerera. Zvakaguma nei? VaRevhi vakaenderera nemunyengetero wavo vachiti: “Tarirai! Nhasi tiri varanda; uye kana iri nyika yamakapa madzitateguru edu kuti vadye zvibereko zvayo nezvinhu zvayo zvakanaka, tarirai! tiri varanda pairi, uye zvibereko zvayo zviri kuwandira madzimambo amakaisa patiri nokuda kwezvivi zvedu, uye . . . tiri kutambudzika kwazvo.”—Neh. 9:36, 37.
17 VaRevhi vaireva here kuti Mwari ainge asina kururama nokuvarega vachitambudzika? Kwete! Vakareurura kuti, “Makarurama pazvose zvauya patiri, nokuti makaita nokutendeka, asi isu tisu takaita zvakaipa.” (Neh. 9:33) Munyengetero uyu unobva wapera nevimbiso yokuti vaIsraeri vaizoteerera Mutemo waMwari. (Verenga Nehemiya 9:38; 10:29) Vakuru vechiJudha 84 vakabva vaisa zvisimbiso pagwaro rainge ranyorwa.—Neh. 10:1-27.
18, 19. (a) Chii chatinofanira kuita kana tichida kurarama munyika itsva yaMwari? (b) Tinofanira kuramba tichinyengetera nezvechii uye nei tichifanira kudaro?
18 Tinofanira kurangwa naJehovha kana tichida kupinda munyika yake itsva yakarurama. Muapostora Pauro akabvunza kuti: “Ndoupi mwanakomana uyo baba vasingarangi?” (VaH. 12:7) Tinoratidza kuti tinobvuma kutungamirirwa naMwari muupenyu hwedu nokuramba tichimushumira takatendeka uye nokubvumira mudzimu wake kuti utiruramise. Uye kana tikaita chivi chakakura, tinogona kuva nechokwadi chokuti Jehovha achatikanganwira kana tikapfidza zvechokwadi uye tikabvuma kurangwa.
19 Munguva pfupi iri kuuya, Jehovha achaita zvinhu zvinoshamisa kupfuura zvaakaita paakanunura vaIsraeri kubva muIjipiti uye vanhu vose vachaziva kuti ndiMwari mukuru. (Ezek. 38:23) Sokuzadziswa kwakaitwa vimbiso yokuti vaIsraeri vaizopinda muNyika Yakapikirwa, vaKristu vose vanoramba vakatendeka vachatowana upenyu husingaperi munyika itsva yaMwari yakarurama. (2 Pet. 3:13) Zvatiine tarisiro yakanaka zvakadaro, ngatirambei tichinyengetera kuti zita rinokudzwa raMwari ritsveneswe. Nyaya inotevera ichakurukura zviri mune mumwe munyengetero zvatinofanira kuita kuti tikomborerwe naMwari iye zvino uye nokusingaperi.


text:
CHIKAMU 12
Ungaitei Kuti Uve Nemhuri Inofara?
Rudo ndirwo chinhu chikuru chinoita kuti mhuri dzifare. VaEfeso 5:33
Mutemo waMwari unoti murume mumwe chete anofanira kuroora mudzimai mumwe chete.
Murume ane rudo anobata mudzimai wake nounyoro uye nokunzwisisa.
Mudzimai anofanira kushandira pamwe chete nomurume wake.
Vana vanofanira kuteerera vabereki vavo.
Iva nomutsa uye iva akatendeka, kwete kuva noutsinye uye kusatendeka. VaKorose 3:5, 8-10
Shoko raMwari rinoti murume anofanira kuda mudzimai wake sokuda kwaanoita muviri wake, uye mudzimai anofanira kuremekedza murume wake kwazvo.
Zvakaipa kuita zvepabonde nemunhu wausina kuroorana naye. Barika rakaipawo.
Shoko raJehovha rinodzidzisa zvingaitwa nemhuri kuti dzifare.
Inzwa zvimwe
Chii Chingaita Kuti Mhuri Yako Ifare?
Jehovha, Mwari anofara, anoda kuti mhuri dzifare. Wana mazano eBhaibheri anobatsira varume, madzimai, vabereki, nevana.


text:
Ads / Pub
MD-81 SAS Pacakge V1 FSX
Heino McDonnell Douglas MD-81 weekly kuva kunoenderana FSX pamwe textures SAS SE-DMD Holmfrid Viking SAS LN-RMT Olav (Air) Kuedzwa uye dzichipfekeka muna FSX SP1 / SP2.
Beautiful rakapotsa Cockpit, zvakanaka unhu mutsindo, chakanakisisa Graphics wokuenzanisira, yaishandiswa emadziro, ndege akagadzirira kukopa pasina kumbozengurira.
Beautiful rakapotsa Cockpit, zvakanaka unhu mutsindo, chakanakisisa Graphics wokuenzanisira, yaishandiswa emadziro, ndege akagadzirira kukopa pasina kumbozengurira.
Size 46.1 MB
Downloads 20 366
Created 12-04-2009 15: 44: 26
Akachinja 13-01-2013 23: 22: 36
rezinesi
Freeware
3D Virtual Cockpit
Port-Over FS2004 (pasina DXT10)
Wedzerai-mberi kunoenderana FSX & FSX-Steam
Ads / Pub


text:
Hungwe
Hungwe (African Fish Eagle) ishiri huru inowanikwa muAfrica kuchamhembe kweSahara. Shiri iyi inogara munzvimbo dzine mvura yakawanda pane nzizi huru, madhamu kana nyanza; apa dzinenge dzichitevera pane chokudya chakawanda. Hungwe ndiwo shiri iri pamureza weZimbabwe, zvakare ndiyo iri pamureza weZambia. Hungwe yainzi na Vutata ishiri ine mikosh sikisitini, asi wechi seventeen ndewe jet propellation.
Chimiro cheHungwe[chinja | edit source]
Hungwe ishiri huru; nzvari inokura kuita huremu 3.2-3.6kg, mukono uchiita 2-2.5kg pahuremu. Mukono unotambanuka mapapiro achipimwa 2m, iyo nzvari ichiita mapapiro anotambanuka 2.4m. Muviri wayo unokura kusvika 63-75cm dzokureba.
Muviri wehungwe yakura une ruvara rwe brown, namapapiro eshure matema ane simba samare. Musoro nemuswe wayo muchenachena, icho chiso chiri che yellow chsina makushe. Kudya kwehungwe ndizo hove dzainonyukura mumvura asi inodyawo dzimwe shiri dzinotambra pamvura. Anoinzwa kuchema kwayo hungwe anotorangaridzwa kumusha kuAfrica.
Kwainogara[chinja | edit source]
Hungwe inowanikwa kune mitumbi yemvura zhinji kune nyanza, madziva, nenzizi; zvakare inowanikwawo pedyo negungwa panosvika nzizi dzichidira mugungwa. Shiri iyi mumusha mayo muAfrica mainowanikwa kuchamhembe kwegwenga reSahara. Nzvimbo dzinoonekwa hungwe kunyanya dzinosanganisira: rwizi Orange kuSouth Africa neNamibia; Okavango kuBotswana; neNyanza yeMalawi. Shiri iyi inonzi inotambirawo kuNyanza Victoria nedzimwe nzvimbo dzine nyanza kuCentral Africa.
Kuberekana[chinja | edit source]
Mikono inotanda nzvari munguva yechirimo apo mvura inenge yakaderera. Zvinofungirwa kuti hungwe inotanda hadzi imwe kwehupenyu hwayo hwose. Mukono nehadzi zvinovaka matendere maviri kana kudarika dzichizopota dzichidzokera kumatendere aya. Nokuti dendere rimwe rinokwanisa kushandiswa kakawanda richivakurudzwa nguva dzose, dendere rinogumisidza rakura zvotambarara kuita 2m uye 1.2m pahudzamu . Matendere mazhinji anovakwa mumiti mikuru achivakwa netsotso dzemiti.
Nzvari inokandira zai rimwe kusvika kumatatu; mazai aya machena ane mavara matsvuku. Nzvari ndiyo inorinda mazai asi mukono unorindawo kana nzvari yaenda kunovhima. Mazai anorindirwa mazuva 42-45 asati achechenya. Mazai anokwanisa kuchechenya pamazuva akataramukana, kana zvakadai nhiyo huru ine musambo wekuuraya dzimwe ndiki. Nhiyo dzehungwe dzinogara mudendere kwemazuva 70-75, kwapera mavhiki manomwe (8) nhioy idzi dzinenge dzozvitsvakira chikafu dzochitanga kubuda mudendere.
Tsika[chinja | edit source]
Hungwe ndiyo shiri iri pa"Court of Arms" dzenyika dzinoti, Namibia, Zambia neSouth Sudan. Ndiwo zvakare iri pamureza weZimbabwe nepamureza weZambia.